ΦΗΜΗ: Κινήσεις της Microsoft για αγορά του Discord | JustGamer\nHome\tNewsGaming News\tΦΗΜΗ: Κινήσεις της Microsoft για αγορά του Discord\nΦΗΜΗ: Κινήσεις της Microsoft για αγορά του Discord\nTo Discord είναι μια πλατφόρμα που πλέον, λίγο-πολύ όλοι μας χρησιμοποιούμε. Προσωπικά, περνάω το μεγαλύτερο κομμάτι της ημέρας μου μέσα στην εφαρμογή είτε συνομιλώντας με φίλους, είτε βλέποντας νέα από διάφορες κοινότητες στις οποίες είμαι μέλος, είτε παίζοντας παιχνίδια με τα αγαπημένα μου άτομα. Το ίδιο φαντάζομαι ισχύει για πολλούς από εσάς.\nΌπως ήταν αναμενόμενο, η φήμη του Discord φαίνεται να έχει τραβήξει την προσοχή πολλών μεγάλων εταιρειών, ανάμεσά τους και η Microsoft που σύμφωνα με φήμες και αναφορές ενδιαφέρεται για την αγορά της. Συγκεκριμένα, νωρίτερα μέσα στην εβδομάδα, η ιστοσελίδα VentureBeat ανέφερε πως η ομάδα του Discord ήταν “ανοιχτή σε προτάσεις και νέες επιλογές” και πως “πολλές πλευρές εκδήλωναν ενδιαφέρον”.\nΩστόσο, η παραπάνω φήμη είναι αυτό…απλά φήμη. Και αυτό διότι είδαμε και άλλες εταιρείες να ενδιαφέρονται στο παρελθόν αλλά να μην γίνονται παραπάνω κινήσεις. H αγορά από άλλη εταιρεία θα ήταν μια καλή στρατηγική κίνηση, αν και μάλλον δεν θα ήταν ιδιαίτερα κερδοφόρα. Από τον Δεκέμβριο του περασμένου έτους η Discord ανέφερε 140 εκατομμύρια ενεργούς χρήστες ανά μήνα, ενώ πέρυσι η αποτίμησή φέρεται να διπλασιάστηκε από 3,5 δισεκατομμύρια δολάρια τον Ιούνιο, σε 7 δισεκατομμύρια δολάρια τον Νοέμβριο.\nΜην ξεχνάμε πως το Discord άλλαξε το brand του το 2020, διακόπτοντας μερικούς από τους προφανείς δεσμούς της με τα βιντεοπαιχνίδια υπέρ μιας πιο «γενικής» δημόσιας εικόνας.\nΗ απόκτηση της εφαρμογής από άλλες εταιρείες ίσως να έβλαπτε την εικόνα του Discord μιας και σίγουρα θα βλέπαμε διαφημίσεις να κάνουν συνέχεια “βόλτα” στα κανάλια μας, ενώ θα υπήρχαν αρκετές απαγορεύσεις και μεγαλύτερος έλεγχος του περιεχομένου που ανεβαίνει. Αυτό, συν ότι οι χρήστες προτιμούν την πλατφόρμα σε σχέση με τις αντίστοιχες μεγαλύτερων εταιρειών όπως της Microsoft και της Sony.\nΤώρα μένει να δούμε τι θα γίνει τις επόμενες μέρες και αν η ομάδα του Discord θα επιβεβαιώσει όλα τα παραπάνω.


Στα 32 του, ο Γιουσέιν Μπολτ που το περασμένο καλοκαίρι εγκατέλειψε τους στίβους έχοντας κατακτήσει οκτώ χρυσά Ολυμπιακά μετάλλια και τρία παγκόσμια ρεκόρ, δήλωνε ότι θα επιδιώξει μία νέα καριέρα στο ποδόσφαιρο. Ο ταχύτερος άνθρωπος του κόσμου θα δοκιμαστεί με την μπάλα στα πόδια τον προσεχή Μάρτιο, στις αθλητικές εγκαταστάσεις της Μπορούσια Ντόρτμουντ στη Βεστφαλία.\nΤο αποκάλυψε ο ίδιος: «Αυτές οι δοκιμές θα κρίνουν το μέλλον μου στα σπορ. Εάν μου πουν ότι είμαι καλός κι ότι χρειάζομαι λίγη εξάσκηση, θα το κάνω. Εχω αγχωθεί, επειδή αυτό είναι κάτι πολύ διαφορετικό, είναι ποδόσφαιρο. Θα μου πάρει χρόνο να προσαρμοστώ, όμως ύστερα από μερικά παιχνίδια θα εγκλιματιστώ. Το ίδιο είχε συμβεί και όταν άρχισα να κάνω στίβο. Είχα τρακ για ένα χρονικό διάστημα, μέχρι που συνήθισα το πλήθος στις εξέδρες κι όλον αυτόν τον κόσμο γύρω μου. Εάν η Ντόρτμουντ πει ότι αξίζω, είμαι έτοιμος να προπονηθώ πολύ σκληρά».\nΟ στόχος του Μπολτ δεν είναι να γίνει συμπαίκτης του Κρίστιαν Πούλισιτς, ή του «δικού μας», Σωκράτη Παπασταθόπουλου, αλλά να αγωνιστεί με τη φανέλα της αγαπημένης του ομάδας, της Μάντσεστερ Γιουνάιτεντ. Ανυπομονεί τόσο, ώστε τηλεφώνησε, ήδη, στον Αλεξ Φέργκιουσον και του ζήτησε να πει έναν καλό λόγο στον Ζοσέ Μουρίνιο. Εκείνος του απάντησε πως, εάν αποκτήσει καλή φυσική κατάσταση και είναι απολύτως έτοιμος να παίξει μπάλα, θα κάνει ό,τι μπορεί. «Πιστεύω πως μπορώ να τα καταφέρω. Παρακολουθώ ποδόσφαιρο πάρα πολύ, το κατανοώ, παίζω συχνά. Με τις προπονήσεις θα γίνω πολύ καλός», απαντά ο υπεραθλητής με την παροιμιώδη αυτοπεποίθηση. Έχει και φίλο τον Πολ Πογκμπά, τον σούπερ-σταρ της Γιουνάιτεντ. Συνομιλούν σε τακτική βάση οι δυο τους, κι έτσι ο Τζαμαϊκανός έχει την ευκαιρία να λύνει διάφορες απορίες του για το άθλημα που του έχει κάνει «κλικ». Έχουν συζητήσει και για τη θέση που του ταιριάζει καλύτερα. «Εγώ πιστεύω ότι θα πρέπει να αγωνίζομαι στις πτέρυγες της επίθεσης, λόγω ταχύτητας, όμως όλοι μου λένε ότι θα μου πήγαινε και η κορυφή (της επίθεσης), λόγω ύψους».\nΟ Μπολτ δείχνει να το έχει πάρει πολύ ζεστά. Προσφάτως ανέβασε στο Διαδίκτυο φωτογραφία που τον δείχνει να γυμνάζεται (μόνος του) με την εμφάνιση της Ντόρτμουντ, την οποία συνόδευσε με το εξής σχόλιο: «Θα περάσω τα τεστ και θα δω σε τι επίπεδο βρίσκομαι. Είναι προσωπικός μου στόχος – δεν με ενδιαφέρει τι σκέφτονται οι άλλοι γι’ αυτό. Δεν πρόκειται να πω ψέματα στον εαυτό μου. Εάν νιώσω ότι δεν μπορώ να το κάνω, θα πω «ξέχνα το». Δεν πρόκειται να γελοιοποιηθώ».\nΜπορεί να είναι διαφημιστικό τρικ;\nΌταν, τον Νοέμβριο του 2016, είχε εξομολογηθεί τις προθέσεις του (να κάνει επαγγελματική καριέρα στο ποδόσφαιρο) στον Guardian, δεκάδες ομάδες απ’ όλο τον κόσμο του πρότειναν να το δοκιμάσει μαζί τους. Εκείνος, όμως, επέλεξε την Ντόρτμουντ. Ασφαλώς, όχι τυχαία. Η πολυεθνική εταιρεία αθλητικών ειδών που τον «ντύνει» από τα 15 του, η Puma, είναι και μέτοχος του γερμανικού συλλόγου. Οι υποψίες έχουν μια κάποια βάση. Τέλος πάντων, ο Τόμας Τούχελ -προπονητής της Ντόρτμουντ μέχρι τον περασμένο Μάιο- του είχε δώσει ανοιχτή πρόσκληση ενός έτους. Λόγω τραυματισμού, ο Τζαμαϊκανός δεν κατάφερε να ανταποκριθεί μέσα στη συγκεκριμένη προθεσμία. Και το νέο ραντεβού για τα δοκιμαστικά δόθηκε για τον Μάρτιο, που υπάρχει διακοπή στην Bundesliga λόγω εθνικών ομάδων. Ο Μπολτ σχεδίαζε τη «μετεγγραφή» του στο ποδόσφαιρο πολύ πριν βάλει τέλος στην καριέρα του στον στίβο. Από το 2015. Τότε είχε ισχυριστεί, στο κανάλι του συλλόγου του Μάντσεστερ (MUTV), ότι θα άξιζε τουλάχιστον μία δοκιμή στη Γιουνάιτεντ. «Είμαι fit, είμαι γρήγορος, μπορώ να κοντρολάρω την μπάλα και έχω καλή αίσθηση του παιχνιδιού. Πιστεύω πως, αν μου έδιναν την ευκαιρία, στο τέλος θα αποφάσιζαν να μου προσφέρουν πενταετές συμβόλαιο».


Γεμίζουμε ήδη ένα μεγάλο Αρχαιολογικό Μουσείο - Trikala Online\nΓεμίζουμε ήδη ένα μεγάλο Αρχαιολογικό Μουσείο\n16 Νοεμβρίου 2021 16 Νοεμβρίου 2021 trikalaonline\nΤο προηγούμενο άρθρο μου στην στήλη του «διαλόγου» με τίτλο “Τρίκαλα: Πόλη 3.500 ετών χωρίς Αρχαιολογικό Μουσείο…” ήταν απλώς η εισαγωγή και κυρίως η πρό(σ)κληση ενδιαφέροντος για το μείζον (κατά την γνώμη μου) αυτό θέμα, ή για να ακριβολογώ για την μέγιστη απουσία ενός Ιστορικού-Αρχαιολογικού Μουσείου στα Τρίκαλα.\nΠριν όμως συνεχίσω, θα ήθελα να επισημάνω ορισμένες παρατηρήσεις:\nΗ σύσταση Ιστορικού-Αρχαιολογικού Μουσείου δεν αφορά μόνο τα στενά όρια μιας πόλης αλλά της ευρύτερης περιοχής, του νομού. Εν προκειμένω δεν αναφέρομαι μόνο στα όσα έχει αποκαλύψει η αρχαιολογική σκαπάνη στα Τρίκαλα (την αρχαία Τρίκκη), αλλά και (τα σημαντικότερα):\n– Στους Γόμφους, όπου εξαιρετικής σημασίας ευρήματα φιλοξενούνται στο Αρχαιολογικό Μουσείο Καρδίτσας, μεταξύ των οποίων μία εντυπωσιακή σαρκοφάγος με θέμα την “αρπαγή κόρης”, ενώ νέες αρχαιολογικές ανασκαφές που ανακοινώθηκαν από την Περιφέρεια Θεσσαλίας αναμένεται να προσθέσουν πλήθος νέων ευρημάτων.\nΣαρκοφάγος με θέμα την “αρπαγή κόρης” που αποκαλύφθηκε στους Γόμφους\n– Στον Πλάτανο, όπου στον προϊστορικό οικισμό της πρώιμης και της μέσης εποχής του Χαλκού που αποκαλύφθηκε εκεί, περισυλλέχθηκαν ευρήματα κεραμικά, λίθινα εργαλεία, ειδώλιο γυναικείας μορφής κ.ά.\n– Στην αριστερή όχθη του Πηνειού ποταμού, ανατολικά του χωριού Πετρόπορος, επί της Ε.Ο. Τρικάλων-Λάρισας, στην αρχαία Πέλιννα ή Πελινναίον δηλαδή, όπου εκτός των άλλων εντοπίστηκαν ειδώλια από τον κύκλο του Διονύσου, καθώς και ένα εξαιρετικό αναθηματικό ανάγλυφο που έχει σχέση με τον Ασκληπιό!\nΤα ήδη υπάρχοντα (αποκαλυφθέντα) αρχαιολογικά ευρήματα στα Τρίκαλα και σε ολόκληρο το Νομό Τρικάλων που σήμερα φιλοξενούνται σε Αρχαιολογικά Μουσεία άλλων πόλεων (τα πιο σημαντικά, όπως τα ψηφιδωτά με τον Διόνυσο, βρίσκονται στο Αρχαιολογικό Μουσείο Βόλου) είναι υπεραρκετά για να καλύψουν ένα ευρύ Αρχαιολογικό Μουσείο της πόλης μας.\nΑναθηματικό ανάγλυφο για τον Ασκληπιό από την Πέλιννα\nΝα προσθέσω επίσης και μια σειρά επιτύμβιων ή αναθηματικών πλακών που βρίσκονται στο τρίτο διάζωμα του Φρουρίου Τρικάλων.\nΠέραν αυτών, η ύπαρξη Αρχαιολογικού-Ιστορικού Μουσείου θα δώσει έναυσμα και για περαιτέρω ανασκαφική δραστηριότητα σε μη οικοδομημένους χώρους και πιθανότατα θα προκαλέσει το ενδιαφέρον για την ανακάλυψη του Αρχαίου Θεάτρου που σίγουρα η αρχαία Τρίκκη είχε. Είναι γνωστό πως το Βαρούσι “κάθεται” πάνω στην αρχαία πόλη και αυτό αποτελεί ανασταλτικό παράγοντα για οποιαδήποτε ανασκαφική εργασία. Όμως οι υπώρειες του λόφου του Προφήτη Ηλία που δεν είναι οικοδομημένες και όπου λογικά εκεί ήταν το θέατρο, προσφέρουν πεδίο δράσης.\nΚανένα Αρχαιολογικό Μουσείο τόσο στην Ελλάδα όσο και σε όλο τον κόσμο δεν φιλοξενείται σε παραδοσιακό ή άλλο προγενέστερο κτίριο, έστω και ανακαινισμένο. Κατασκευάζεται εξαρχής με τα πιο σύγχρονα τεχνικά και τεχνολογικά δεδομένα, με τις κατάλληλες προδιαγραφές και χώρους ικανούς να αναδείξουν την διαχρονική πλούσια ιστορία της πόλης. Γιατί όπως έγραφα και στο προηγούμενο άρθρο μου, τα Τρίκαλα είναι από τις λίγες πόλεις που κατοικούνται αδιαλείπτως από την αρχαιότητα μέχρι σήμερα.\nΤα αρχαιολογικά ευρήματα (και η έκθεσή τους) αποδεικνύουν -εκτός των άλλων- και το αδιάλειπτο της ελληνικότητάς μας.\nΜήπως αυτό είναι που ενοχλεί ορισμένους;\n“Λουκέτο” παντού: Χωρίς καφέ, φαγητό και ποτό σήμερα τα Τρίκαλα – Συγκέντρωση στη Νομαρχία\nΧαίρε Θεόδωρε! – Τα “ΝΕΑ” για το έργο του κ. Νημά\nΤο διεθνές πολιτικό τοπίο αλλάζει. Και το απέδειξε η ανατροπή του πολιτικού σκηνικού πριν από ένα...\n29 Νοεμβρίου 2021 trikalaonline\nΣαν σήμερα, στις 29 Νοεμβρίου του 1945, ιδρύθηκε -επίσημα- η Σοσιαλιστική Ομοσπονδιακή Δημοκρατία της Γιουγκοσλαβίας, η...\n15 Νοεμβρίου 2021 trikalaonline\nΤο ενδιαφέρον Κώστα Σκρέκα για το πολύπαθο Ροπωτό και κάποιες σκέψεις για το μέλλον\nΤου Δημήτρη Κρούπη Εννέα χρόνια μετά την ολοκληρωτική καταστροφή του κεντρικού οικισμού του πολύπαθου Ροπωτού...


To Παιδαγωγικό ποίημα, των Μ. Μαγιεβσκάγια και Α. Μασλιουκοβ | CultureNow.gr\nΑρχική Σελίδα » Σινεμά » Νέα » To Παιδαγωγικό ποίημα, των Μ. Μαγιεβσκάγια και Α. Μασλιουκοβ\nCULTURENOW / 29-10-2013 / 12:05\nTo Παιδαγωγικό ποίημα, των Μ. Μαγιεβσκάγια και Α. Μασλιουκοβ\nΗ New Star παρουσιάζει, το Παιδαγωγικό ποίημα, των Μ. Μαγιεβσκάγια και Α. Μασλιουκοβ, μία ταινία ντοκουμέντο για την πρωτοποριακή παιδαγωγική μέθοδο του Α. Μακαρένκο, ενάντια στη βία και στη σκληρότητα που εφαρμόζονταν ως εκπαιδευτικά εργαλεία έως τότε.\nΈνα φιλμ για τη δύναμη της αφοσίωσης, της αγάπης και της επιμονής, ενάντια στα κοινωνικά στεγανά.\nΠώς κατόρθωσε ο Σοβιετικός παιδαγωγός Άντον Μακαρένκο να μορφώσει επιτυχώς εκατοντάδες νεαρούς παραβάτες; Η ταινία του Αλεξέι Μασλιούκοφ, «Παιδαγωγικό ποίημα» (1955) αποτελεί την απάντηση, έστω και ως ταινία μυθοπλασίας, βασισμένη όμως στη ζωή και το έργο του Μακαρένκο στην Αποικία Γκόρκι. Η συγκεκριμένη ταινία αποτελεί μία εξαιρετική προσπάθεια αναπαράστασης των μεθόδων του Μακαρένκο όσον αφορά την ανατροφή και τη μόρφωση των παιδιών.\nΗ ταινία αντανακλά πολλές από τις εμπειρίες που βίωσαν τόσο τα παιδιά όσο και ο ίδιος ο Μακαρένκο στον σταθμό «Γκόρκι». Το σημαντικό είναι πως η ταινία αναδεικνύει το εκπαιδευτικό έργο του Μακαρένκο ως προς την απόρριψη των βίαιων και αντιπαιδαγωγικών μεθόδων εκμάθησης του τσαρικού παρελθόντος. Καλό είναι να έχουμε υπόψιν μας πως μιλάμε για τη δεκαετία του 1920, που όλα αυτά φάνταζαν εξαιρετικά ρηξικέλευθα. Εξάλλου, ακόμη και σήμερα δεν έχουμε κατορθώσει να εφαρμόσουμε μία εκπαιδευτική μέθοδο καθαρή, χωρίς βίαια στοιχεία. Ο Μακαρένκο, ωστόσο, κατόρθωσε να μεταμορφώσει τα «δύσκολα» αυτά παιδιά σε σωστούς και ικανούς πολίτες, μόνο με υπομονή, προσπαθώντας να αναπτύξει μέσα τους αισθήματα αγάπης τόσο για την εργασία όσο και το ένα παιδί για το άλλο. Και έτσι πέτυχε το στόχο του.\nΠαιδαγωγικό Ποίημα – Το βιβλίο και ο συγγραφέας\nO Αντόν Σεµιόνοβιτς Μακάρενκο γεννήθηκε το 1888 στο Μπέλοπολ του Κυβερνείου του Χάρκοβο. Το 1905 αποφοίτησε από το Διδασκαλείο και άρχισε την εκπαιδευτική σταδιοδροµία του. Με εντολή του σοβιετικού κράτους, ο Α.Σ.Μακάρενκο, από το 1920, εφάρµοσε τις πρωτοποριακές παιδαγωγικές του µεθόδους στο Σταθµό Μ. Γκόρκι, που προοριζόταν για την ηθική, πολιτική και κοινωνική διαπαιδαγώγηση των ανήλικων παραβατών του νόµου. Και αργότερα, το 1928, ο ίδιος πάλι οργάνωσε και διηύθυνε την Εργατική Κοµµούνα ανηλίκων Φ. Τζερζίνσκι.\nΟ Α.Σ. Μακάρενκο δεν υπήρξε µόνο ένας προικισµένος επιστήµονας-παιδαγωγός.\nΉταν ταυτόχρονα και ένα πηγαίο, γνήσιο λογοτεχνικό ταλέντο.Έτσι, τα έργα του, όπου εκθέτει τις πρωτοποριακές παιδαγωγικές του αντιλήψεις, συνδυάζουν και µια σπάνια φλέβα λογοτεχνικού ύφους.\nΤα κύρια λογοτεχνικά έργα του Α.Σ. Μακάρενκο είναι: Το Παιδαγωγικό ποίηµα, Η πορεία του 30ού έτους, Σηµαίες πάνω στους πύργους και το θεωρητικό του έργο Βιβλίο για τους γονείς.\nΓι’ αυτήν ακριβώς την πλούσια προσφορά του, ο Α.Σ. Μακάρενκο έχει τιµηθεί µε το παράσηµο της Κόκκινης Σηµαίας. Παιδαγωγικό ποίημα\nΣκηνοθεσία : Aleksei MASLYUKOV – Mechislava MAYEVSKAYA\nΣενάριο : I. MANEVITCH – A. MASLIOUKOV\nΠρωταγωνιστούν: V. EMELIANOV (Αντόν Μακαρένκο), Γ. TYMATOV (Σάσα Ζαντόροφ), M. KRATCHKOVSKAIA (Λύντια Πέτροβνα), M. POKOTILO (Καλίνα Ιβάνοβιτς), Y. SARANTZEV (Γκρίσα Μπουρούν), Y. LITSKANOVICH ως (Αικατερίνα Γκριγκορίεβνα)\nΠληροφορίες: Από 31 Οκτωβρίου 2013 στους κινηματογράφους από τη New Star\nΟ Αφρός των ημερών, του Μισέλ Γκοντρί


Aridaia News: Αριδαία: Πρωτοβουλία για βοήθεια στους πυρόπληκτους της Εύβοιας\nΑριδαία: Πρωτοβουλία για βοήθεια στους πυρόπληκτους της Εύβοιας\nΤο καλύτερο που έχουμε να κάνουμε τέτοιες μέρες είναι να μην ξεχνάμε να είμαστε άνθρωποι! Ας μη μείνουμε στα prayforgreece.. Ας κάνουμε κάτι πιο δραστικό!\nΑπό αύριο το απόγευμα Παρασκευή 6/8 μέχρι και την Τετάρτη 11/8 ξεκινάμε μια προσπάθεια για να βοηθήσουμε τους πυρόπληκτους συνανθρώπους μας στη βόρεια Εύβοια! Και όλο το ΣΚ θα είμαστε εδώ! Θα συγκεντρωσουμε πράγματα που χρειάζονται στο ασφαλιστικό γραφείο ΚΑΛΔΕΡΕΜΤΖΗ ΔΕΣΠΟΙΝΑ (Αγίου Νικανδρου 26) και θα τα στείλουμε σε συνεργασία με τον Μάριος Ιακωβίδης Όποιος θέλει να συνεισφέρει ΜΠΟΡΕΊ! Και η πιο μικρή βοήθεια δεν παύει να είναι βοήθεια! Θα μπορούσε να συμβεί σε όλους μας...Και όλοι θα τη θέλαμε αυτή τη βοήθεια! Ας κάνουμε ότι μπορούμε!!!!\nΛίστα πραγμάτων που χρειάζονται:\n-φάρμακα (depon, ponstan, παιδικό σιρόπι depon, αλοιφές για εγκαύματα, φυσιολογικός όρος)\n-τρόφιμα μακράς διαρκείας\n-γάλατα μακράς διαρκειας\n-τροφές για γάτες-σκύλους\nΤηλέφωνο επικοινωνίας: 6949412667\nΚΆΘΕ ΚΟΙΝΟΠΟΊΗΣΗ ΘΑ ΒΟΗΘΉΣΕΙ!\nστις 00:03 Ετικέτες ΑΛΜΩΠΙΑ


Δημοσίευση 9 Οκτωβρίου 2012, 12:23 / Ανανεώθηκε 27 Ιουνίου 2013, 14:55\nΌλες οι ενδείξεις που συγκεντρώνουμε καθημερινά δείχνουν στην ίδια κατεύθυνση: η Ευρωπαϊκή Ενωση θα προωθήσει μια «λύση πακέτο» για όλες τις προβληματικές χώρες, από την Ελλάδα και την Ισπανία έως την Κύπρο.\nH λύση αυτή θα περιλαμβάνει ενδεχομένως επιμέρους διευθετήσεις και ρυθμίσεις για κάθε περίπτωση, αλλά το «πακέτο» προκρίνεται για δύο λόγους. Πρώτον, επειδή δεν θα χρειαστεί να ασχολούνται κάθε τρεις και λίγο τα ευρωπαϊκά Κοινοβούλια με την κάθε χώρα χωριστά, διαδικασία που αυξάνει τον κίνδυνο «ατυχήματος».\nΔεύτερον, επειδή η «ομαδοποίηση» θα επιτρέψει να περάσουν από τα Κοινοβούλια μερικές αμφιλεγόμενες περιπτώσεις (όπως η Ελλάδα) στην παρέα σοβαρότερων και αναντίρρητων περιπτώσεων (όπως η Ισπανία).\nΚανείς δεν μπορεί βεβαίως, να πει αν ο σχεδιασμός αυτός θα τηρηθεί. Ούτως ή άλλως, όμως, μια συνολική ευρωπαϊκή διαπραγμάτευση που θα οδηγήσει στη «λύση πακέτο» κατεβάζει σημαντικά τις προσδοκίες από τη σημερινή επίσκεψη της Μέρκελ στην Αθήνα.\nΕνδεχομένως ακόμη και η Σύνοδος Κορυφής στις 18-19 Οκτωβρίου να μην οδηγήσει σε κάτι πιο χειροπιαστό. Υπό αυτή την έννοια, λοιπόν, έχουμε καλά και κακά νέα. Τα καλα νέα είναι ότι οδεύουμε προς μια ευρωπαϊκή λύση. Ε, άμα έλθει το ναυαγοσωστικό, αποκλείεται να μη βρεθεί μια θεσούλα και για την Ελλαδίτσα!..\nΤα κακα νέα είναι ότι το ναυαγοσωστικό μπορεί ακόμη να αργήσει. Και τότε υπάρχει κίνδυνος να μη βρει ζωντανούς τους ναυαγούς. Δεν είναι τυχαίο ότι όλοι οι ευρωπαίοι παράγοντες ρωτούν πιεστικά τους έλληνες ομολόγους τους έως πότε φτάνουν τα πραγματικά διαθέσιμα της χώρας. Η πικρή αλήθεια είναι ότι χάσαμε χρόνο. Πολύτιμο χρόνο.\nΗ κυβέρνηση μπερδεμένη σε μια διπλή διαπραγμάτευση με τον εαυτό της και την τρόικα συζητάει ακόμη τον Οκτώβριο τα μέτρα που ήξερε ότι πρέπει να λάβει τον Ιούνιο. Αποτέλεσμα; Ξόδεψε ένα ευνοϊκό timing, ενώ έδωσε όπλα σε όσους επέλεξαν από την αρχή την κωλυσιεργία. Και ποιοι είναι αυτοί;\nΠρώτο και καλύτερο το ΔΝΤ. Το οποίο είναι προφανές ότι περιμένει να περάσουν οι αμερικανικές εκλογές και η πίεση του Μπαράκ Ομπάμα για να δει τι θα κάνει με την περίπτωσή μας.\nΜε άλλα λόγια, ακόμη και αν η «λύση πακέτο» αποδειχθεί θετική εξέλιξη, η διευθέτηση απέκτησε μία σειρά από μεταβλητές που δεν υπήρχαν προ τριμήνου.\nΜε πρώτη και σημαντικότερη, τον χρόνο. Εδώ και μήνες γράφουμε εδώ πως «ελληνική λύση» πλέον δεν υπάρχει. Και πως μόνο μια «ευρωπαϊκή λύση» μπορεί να σώσει τη χώρα. Υπό μία προϋπόθεση βεβαίως. Πως όταν προκύψει η λύση, θα υπάρχει ακόμη η χώρα.


Poll: Πρέπει να πηγαίνουν οι γυναίκες στο στρατό ή όχι; | KoolNews\nEXTRAS Poll: Πρέπει να πηγαίνουν οι γυναίκες στο στρατό ή όχι;\nΔευτέρα, 28. Δεκεμβρίου 2015 - 9:54\nΜετά την δημοσιοποίηση του σχεδίου του Πάνου Καμμένου για προαιρετική στράτευση γυναικών η κουβέντα για το αν πρέπει να υπηρετούν οι γυναίκες ή όχι έχει ανάψει.\nΤο σχέδιο του κ. Καμμένου προβλέπει υποχρεωτική στράτευση γι' αυτές που διεκδικούν θέση στην Αστυνομία, την Πυροσβεστική και στο Λιμενικό Σώμα και προαιρετική στράτευση για όλες τις υπόλοιπες.\nΤο Koolnews.gr σας δίνει την ευκαιρία να πάρετε και εσείς μέρος στη συζήτηση, ψηφίζοντας αν η πρόταση του υπουργού Εθνικής Άμυνας πρέπει να υλοποιηθεί ή όχι.\nΠιστεύετε ότι πρέπει οι γυναίκες να πηγαίνουν στρατό; Μπείτε στο Poll, ψηφίστε και δείτε τα έως τώρα αποτελέσματα.\n[gravityform id="88" title="true" description="true"]\nPollΓυναίκες στα χακίΓυναίκες στο στρατόΠάνος Καμμένος\nEXTRAS Cheeky Exploits: H νέα kinky τάση στα social media! (pics) «Cheeky Exploits» ονομάζεται η νέα τάση που ακολουθούν οι χρήστες στα μέσα κοινωνικής δικτύωσης αναρτώντας προσωπικές φωτογραφίες στο Instagram με γυρισμένη την πλάτη και...... EXTRAS Όπως ο Μακρόν – Άντρες που παντρεύτηκαν μεγαλύτερες σε ηλικία γυναίκες και πολλοί τους ζήλεψαν (pics) Η διαφορά ηλικίας μεταξύ του υποψηφίου για την γαλλική προεδρεία Εμανουέλ Μακρόν και της συζύγου του έχει γίνει το βασικό θέμα συζήτησης σε εκπομπές, σάιτ αλλά και social media. Η... EXTRAS «Ήταν η Καρντάσιαν της εποχής της»: Η Δούκισσα Αναστασία των Ρομανόφ είχε βγάλει την πρώτη selfie (pic) Η Μεγάλη Δούκισσα της Ρωσίας Αναστασία Νικολάεβνα, ήταν για την εποχή της μία πρωτοπόρος της μόδας. Εξάλλου η ζωή της αποτέλεσε πηγή έμπνευσης για το μιούζικαλ «Αναστασία», που... Best of internet


Lost Atlantis Experience (Μεγαλοχώρι, Ελλάδα) - Κριτικές - Tripadvisor\nΜεγαλοχώρι: Θέρετρα σπαΜεγαλοχώρι: ΘέρετραΜεγαλοχώρι: Πολυτελή ξενοδοχείαΜεγαλοχώρι: Οικογενειακά ξενοδοχείαΜεγαλοχώρι: Ρομαντικά ξενοδοχεία\nΜεγαλοχώρι: Ξενοδοχεία 4αστέρωνΜεγαλοχώρι: Ξενοδοχεία 3αστέρωνΜεγαλοχώρι: Ξενοδοχεία 5αστέρων\nΜεγαλοχώρι: Όλες οι δραστηριότητεςΜεγαλοχώρι: Συχνές αναζητήσειςΜουσεία, ΜεγαλοχώριΜεγαλοχώρι: Δημοφιλείς κατηγορίεςΔραστηριότητες κοντά σε: Lost Atlantis ExperienceLost Atlantis Experience: Περιηγήσεις και εισιτήρια\nΚαλό για ζευγάριαΚαλό για μια βροχερή μέραΚαλό για μεγάλες παρέεςΠροορισμός για γαμήλιο ταξίδιΠροσιτές τιμέςΔωρεάν είσοδοςΚρυμμένοι θησαυροίΚαλή επιλογή για παιδιάΠεριπετειώδεςΚαλό για λάτρεις της αδρεναλίνης\n1260 Ceramic studioAkron Art CentreΟινοποιείο ΜπουτάρηPetra KouzinaSantorini Wine AdventureSantorini Day Tours by Dimitris P.VIP Transfers and ToursΟινοποιία ΓαβαλάΜεγαλοχώρι - Παραδοσιακό ΧωριόSantorini Horse RidingX[ξ]YLO Wood Design SantoriniΠαιδότοπος ΑτακτούληδεςEfippos Horse FarmΟινοποιείο ΒενετσάνουExperience Horse Riding\nLost Atlantis Experience, Μεγαλοχώρι - Κριτικές\nΝο 1 από 7 δραστηριότητες σε: Μεγαλοχώρι\nEpar.Od. Firon-Ormou Perissis, Μεγαλοχώρι 84700 Ελλάδα\n0.2 χλμ€ • Αρτοποιία • Kαφέ • Φαστ φουντ\n1 χλμ€€ - €€€ • Μεσογειακή • Ελληνική • Diner\n1 χλμ€ • Diner\n0.9 χλμΚέντρα Κοινοτήτων • Μουσεία Ιστορίας\nΜια πολύ ιδιαίτερη εμπειρία η οποία σε ταξιδεύει στον μύθο της Ατλαντίδας. Αν κάποιος αγαπά και γνωρίζει την ιστορία δεν κερδίζει κάτι αλλά το project είναι φοβερό και η ιδέα η μυθολογία να αποτελεί ”προιόν” είναι κάτι που κάθε τόπος θα μπορούσε να έχει. Σου προκαλεί το ενδιαφέρον να διαβάσεις "ξανά"(;) τον Πλάτωνα. Για παιδιά και εφήβους είναι φοβερό......\nΠολλα μπράβο σε ολους\nΟμορφο, εκπαιδευτικό, διασκεδαστικό για μικρούς και μεγάλους.!\nΕχει γινει πολυ ομορφη δουλεια, η διαδραστικότητα στο μεγαλείο της, είτε εισαι μικρος είτε μεγαλος το διασκεδαζεις μαθαίνοντας.!\nΕξαιρετική εμπειρία για μικρούς και μεγάλους. Το προσωπικό ευγενέστατο. Η εγκατάσταση υψηλού επιπέδου. Αξίζει να το επισκεφθείτε σε κάθε περίπτωση!!!\nΤέλεια εμπειρία , μαθαίνεις πολλά πράγματα με ενδιαφέρον τρόπο χωρίς να είναι βαρετα ειδικά για νέα και μικρά παιδιά είναι ότι πρέπει. Οι κοπέλες ευγενέστατες σε έκαναν να νιώθεις άνετα και να χαίρεσαι που πηγαίνεις. Θα ξανά πήγαινα άνετα και το συνιστώ σε όλους\nΕξαιρετική εμπειρία ιδίως αν συνοδεύετε παιδιά!!!\nΜαθαίνεις την ιστορία του νησιού μέσα από δραστηριότητες που λαμβάνεις μέρος ενεργά!!!\nΉταν μια πολύ ωραία εμπειρία! Για παιδιά κ μεγάλους. Επιμορφωτικό κ διασκεδαστικό. Για όποιον συνοδεύει παιδί αξίζει γιατί είναι διαδραστικό. Η επίσκεψή μας κράτησε περίπου 1 ώρα κ δεν το καταλάβαμε. Το προσωπικό εξαιρετικό! Συγχαρητήρια!\nΚαταπληκτικό!!! Αξίζει να το επισκεφθείτε, η προβολή 9d είναι πολύ ενημερωτική και διασκεδιαστικη, το προσωπικό άψογο!\nΑξίζει ειδικά η προβολή. Καλοφτιαγμενο μουσείο με πολύ τεχνολογία που κρατάει το ενδιαφέρον στα παιδιά. Αξίζει αν έχετε παιδιά μαζί σας\nΗταν η πρωτη δραστηριοτητα του ταξιδιου μας και αισθανομαστε πολυ τυχεροι γι αυτο. Η 9D προβολη πραγματικα εξαιρετικη. Το συνιστω ανεπιφυλακτα καθως ειναι μια ιδιαιτερη εμπειρια για ολες τις ηλικιες!\nΤους χειμερινούς μήνες είναι ανοιχτό το μουσείο; Ευχαριστώ!\nΚαλημέρα, σίγουρα όλο τον Οκτώβριο θα λειτουργούμε κανονικά και πιθανότατα τον Νοέμβριο. Πότε σκέφτεστε να μας επισκεφτείτε;\nNo, dogs are usually not allowed in ANY museums.\nΠαλέρμο, Ιταλία24 συνεισφορές\nHow can I reach the Atlantis Experince with Bus from Perissa ? Which is the nearest bus stop ? Thank you !\nYou should take the bus from Perissa to Fira,then take another bus from Fira to Akrotiri and tell the driver to stop to Diastavrosi Akrotiriou for Atlantis museum.\nΣαν Φρανσίσκο, Καλιφόρνια876 συνεισφορές\nHi! What is the cost of visiting the museum? (i.e., is there tiered pricing for different things that you do there)? And typically, how long does it take for the museum visit?\nΕδιμβούργο, UK37 συνεισφορές\nIt’s €12 per adult (kids might be less) and with zero queues the whole thing took about 40mins - it’s an “experience” rather than a Museum. There’s stuff to look at, cool technology to interact with and a 3D/ 4DX show as the centrepiece (moving chairs, wind and mist spray etc) that brings the volcanic past of the island to life...\nΣυχνές ερωτήσεις για: Lost Atlantis Experience\nLost Atlantis Experience: Ποια ξενοδοχεία βρίσκονται εκεί κοντά;\nΞενοδοχεία σε κοντινή απόσταση (Lost Atlantis Experience):\n(0.58 χλμ) Athermi Suites\n(0.46 χλμ) Thermes Luxury Villas\n(0.63 χλμ) Grand View Hotel\n(0.61 χλμ) Abelonas Village\nΔείτε όλα τα ξενοδοχεία σε κοντινή απόσταση (Lost Atlantis Experience) στο Tripadvisor\nΠοια εστιατόρια βρίσκονται εκεί κοντά (Lost Atlantis Experience);\nΕστιατόρια εκεί κοντά (Lost Atlantis Experience):\n(0.19 χλμ) Grigoris Bakery Santorini\n(0.69 χλμ) Taverna Geromanolis\n(1.00 χλμ) Alisachni Art & Wine Gallery\n(0.76 χλμ) Tavern Tzanakis\n(0.90 χλμ) Feggera\nΔείτε όλα τα εστιατόρια σε κοντινή απόσταση (Lost Atlantis Experience) στο Tripadvisor


Μ.Γ ΚΥΡΓΙΑΣ Α.Β.Ε.Ε Benelli | Tramontina\nΜία επιτυχημένη εταιρία με διεθνή παρουσία σε πάνω από 50 χώρες.\nΠερισσότερο και από τα στατιστικά στοιχεία, φιλοσοφία της Tramontina είναι η συνεχιζόμενη προσπάθειά της να βελτιώσει τη ζωή των ανθρώπων.\nΗ προσπάθεια αυτή έχει οδηγήσει σε πάνω από 18.000 προϊόντα που εξυπηρετούν διαφορετικούς σκοπούς και έχουν διακριτικά χαρακτηριστικά, αλλά όλα έχουν τις ίδιες αξίες μιας μοναδικής εταιρίας.\nΗ Tramontina είναι αναγνωρισμένη για την υψηλή της ποιότητα σε πάνω από 120 χώρες. Η φήμη αυτής της εταιρίας βασίζεται στην καινοτομία της, τον σχεδιασμό της, την τεχνολογία της και στο ανθρώπινο κεφάλαιο για την εκπλήρωση της αποστολής της: για να προσθέσει αξία στον καταναλωτή σε διαφορετικές χώρες και πολιτισμούς, σε διαφορετικές στιγμές και περιστάσεις.\nΟι περισσότεροι από 7.000 εργαζόμενοι που δουλεύουν στα εργοστάσια και σε άλλους επιχειρησιακούς και εμπορικούς χώρους, είναι η κύρια δύναμη που προωθεί την εταιρία. Αξιολόγηση και εκτίμηση αυτών των εργαζομένων είναι απαραίτητα για τη διατήρηση της ισχυρής Tramontina.\nΟι κοινότητες στις οποίες λειτουργεί η εταιρεία συμβάλλουν στην επίτευξη αυτού του στόχου. Από τις διαδικασίες κατασκευής έως τις επιχειρησιακές στρατηγικές της, κάθε δράση της Tramontina είναι σύμφωνη με τα αυστηρότερα πρότυπα περιβαλλοντικής διαχείρισης και κοινωνικής ευθύνης. Αυτή η ιδιαίτερη φροντίδα είναι εμφανής στον τρόπο με τον οποίο διατηρεί τα ζητήματα της πολιτιστικής κληρονομιάς και προβλέπει το κοινό καλό.\nΑυτός είναι ο τρόπος διεξαγωγής των δραστηριοτήτων της Tramontina από το 1911, όταν ο Βαλεντίν Τραμοντίνα ίδρυσε ένα μικρό σιδηρουργείο στην πόλη Carlos Barbosa στην πολιτεία Rio Grande do Sul. Ο γιος των Ιταλών μεταναστών, ο Βαλεντίν δημιούργησε μια σταθερή επιχείρηση βασισμένη στα ιδανικά της αφοσίωσης, της σκληρής δουλειάς και της παροχής αξιόπιστων, ανθεκτικών και υψηλής ποιότητας προϊόντων.\nΠάνω από 100 χρόνια αργότερα, η κληρονομιά του Βαλεντίν παραμένει ζωντανή στα προϊόντα, τις μάρκες, τις αξίες, το εργασιακό περιβάλλον της Tramontina και, πάνω απ 'όλα, στην καθημερινή συμπεριφορά των ιστοτόπων της Tramontina. Το αποτέλεσμα είναι κάτι που υπερβαίνει τα στατιστικά στοιχεία: τη χαρά να κάνουμε τα πράγματα ωραία.


Εκτύπωση σελίδας - Συζήτηση για το 1ο θέμα\nΓενικό Λύκειο => Γενικές εξετάσεις => Γ΄ Λυκείου => Εξετάσεις 2006-2007 => Μήνυμα ξεκίνησε από: pgrontas στις 31 Μαΐ 2007, 01:48:43 μμ\nΤίτλος: Συζήτηση για το 1ο θέμα\nΑποστολή από: pgrontas στις 31 Μαΐ 2007, 01:48:43 μμ\nΘΕΜΑ 1 - ΕΡΩΤΗΣΗ 5\nΈχει ανακοινωθεί ότι είναι ΛΑΘΟΣ όμως Πιστεύω σωστό γιατί, παραθέτω ένα παράδειγμα:\nΟΣΟ Χ<> ' ' ΕΠΑΝΑΛΑΒΕ\nΑυτό μπορεί να γίνει\nΑΝ Χ = ' ' ΤΟΤΕ\nΕξ΄άλλου στην ASSEMBLY όλες οι δομές επανάληψης μετφράζονται σε IF και GOTO - Άρα είναι ισοδύναμες.\nΕπίσης νομίζω ότι και με διάγραμμα ροής οι ΟΣΟ και ΓΙΑ αναπαριστώνται το ίδιο.\nΕπίσης στο ΘΕΜΑ Β2α\nΈχει ανακοινωθεί ότι είναι διαδικασία ενώ στο βιβλίο καθηγητή λέει συνάρτηση.\nΤίτλος: Απ: Συζήτηση για το 1ο θέμα\nΑποστολή από: SuperTz στις 31 Μαΐ 2007, 01:55:40 μμ\nΗ ερώτηση λέει "ΚΑΘΕ βρόχος" οπότε ξεκάθαρα η απάντηση είναι όχι\nΣτο Β.2.α, λέει "εισαγωγή" οπότε δεν υλοποιείται με συνάρτηση\nΑποστολή από: Nikos στις 31 Μαΐ 2007, 02:08:42 μμ\nΠοιος είπε οτι εισοδος δεδομένων ΔΕΝ γινεται με συνάρτηση?\nΜΗΝ ΤΡΕΛΑΘΟΫΜΕ !\nΣε ΌΛΕΣ τις γνωστες γλώσσες προγραμματισμού μια συνάρτηση μπορεί να χρησιμοποιηθεί γαι είσοδο ενός δεδομένου!\nΕπίσης τόσο η ΓΛΩΣΣΑ όσο και η ΓΛΩΣΣΟΜΑΘΕΙΑ επιτρέπουν τη σύνταξη συναρτήσεωμ με εντολές εισόδου.\nΑποστολή από: alkisg στις 31 Μαΐ 2007, 02:15:54 μμ\nΑποστολή από: SuperTz στις 31 Μαΐ 2007, 02:18:03 μμ\nΜήπως πρέπει να κοιτάξουμε τι λέει το σχολικό εγχειρίδιο και όχι τι κάνουν οι γνωστές γλώσσες προγραμματισμού;\nΣελίδα 210. "Οι διαδικασίες μπορούν να εκτελέσουν οποιαδήποτε λειτουργία... Να εισάγουν δεδομένα...Αντίθετα η λειτουργία των συναρτήσεων είναι πιο περιορισμένη. Οι συναρτήσεις υπολογίζουν μόνο μία τιμή....η χρήση τους είναι όμοια με τη χρήση των ενσωματωμένων συναρτήσεων που υποστηρίζει η γλώσσα\nEdit!! Μόλις είδα το νέο πόστ Άλκη. Συμφωνώ απόλυτα με την προσέγγιση\nΑποστολή από: pgrontas στις 31 Μαΐ 2007, 02:25:57 μμ\nΓια την διαδικασία και συνάρτηση, στο σχολικό βιβλίο ΥΠΟΝΟΕΙ όπως λέει και ο alkisg ότι οι συναρτήσεις είναι μόνο για μαθηματικές πράξεις.\nΌσο για το ΟΣΟ και για το ΓΙΑ απλά ανέφερα ένα παράδειγμα στο οποίο υποτίθεται ότι ο αριθμός των επαναλήψεων δεν είναι γνωστός. Νομίζω ότι θεωρητικά όλες οι δομές επανάληψης είναι ισοδύναμες, όπως αποδεικνύεται και από την μετάφραση τους με κοινό τρόπο από την ASSEMBLY (IF και JUMP).\nΕφόσον λέει κάθε επιστημονικά τεκμηριωμένη απάντηση είναι αποδεκτή, ένας μαθητής που σκεφτόταν έτσι γιατί να χάσει μονάδες;\nΑποστολή από: greecechris στις 31 Μαΐ 2007, 02:31:39 μμ\nsan mathitis to skeutika alliws\nbasika egw to skeutika shmera tin wra pou egrafa ws eksis...\nkane mou to\noso k<>"skata" epanalabe\nkanto me gia\nΑποστολή από: ppan στις 31 Μαΐ 2007, 02:35:28 μμ\nΤΟ ΔΙΔΑΚΤΙΚΟ ΠΑΚΕΤΟ ΕΙΝΑΙ ΞΕΚΑΘΑΡΟ ΟΣΟΝ ΑΦΟΡΑ ΤΗΝ ΕΝΤΟΛΗ «ΓΙΑ». ΑΠΑΓΟΡΕΥΕΙ ΤΗΝ ΑΛΛΑΓΗ ΤΟΥ ΜΕΤΡΗΤΗ ΣΤΟ ΕΣΩΤΕΡΙΚΟ ΤΗΣ. ΕΞΑΛΛΟΥ ΤΟ ΕΡΩΤΗΜΑ ΕΧΕΙ ΤΕΘΕΙ ΞΑΝΑ ΣΕ ΕΞΕΤΑΣΕΙΣ (Η ΑΠΑΝΤΗΣΗ ΕΙΝΑΙ ΛΑΘΟΣ) ΚΑΙ ΝΟΜΙΖΩ ΟΤΙ ΕΧΕΙ ΣΥΖΗΤΗΘΕΙ ΑΡΚΕΤΑ ΣΕ ΑΛΛΟ POST.\nΑποστολή από: pgrontas στις 31 Μαΐ 2007, 02:35:41 μμ\ngia i apo 1 mexri 2\nan k<>'skata' tote\nΑποστολή από: pfan στις 31 Μαΐ 2007, 02:36:21 μμ\nΠου λέει ότι απαγορεύεται η εντολή ΔΙΑΒΑΣΕ σε συνάρτηση;\nΑποστολή από: alkisg στις 31 Μαΐ 2007, 02:38:06 μμ\nΠαράθεση από: pgrontas στις 31 Μαΐ 2007, 02:25:57 μμ\nΝομίζω ότι θεωρητικά όλες οι δομές επανάληψης είναι ισοδύναμες, όπως αποδεικνύεται και από την μετάφραση τους με κοινό τρόπο από την ASSEMBLY (IF και JUMP).\nΚαι η ΑΝ σε assembly με if και jump υλοποιείται, αλλά φυσικά δεν είναι ισοδύναμη με τις δομές επανάληψης...\nΑποστολή από: greecechris στις 31 Μαΐ 2007, 02:38:23 μμ\nΠαράθεση από: pgrontas στις 31 Μαΐ 2007, 02:35:41 μμ\nswstos alla egw prospathisa..den to katafera kai egrapsa lathos :D\nΑποστολή από: alkisg στις 31 Μαΐ 2007, 02:39:17 μμ\nΦανή δες το θέμα που έγραψα παραπάνω, έχει παραπομπή στο βιβλίο.\nΠάντως συμφωνώ ότι το βιβλίο δεν είναι εντελώς ξεκάθαρο, κι αυτό φαίνεται από την ψηφοφορία... Το 1/3 των καθηγητών θα απαντούσαν στην ερώτηση των πανελληνίων\n«Ναι, μια συνάρτηση μπορεί να χρησιμοποιηθεί για είσοδο, αλλά δεν προτείνεται».\nΔεν έπρεπε να επιλέξουν τέτοιο αμφιλεγόμενο θέμα...\nΑποστολή από: greecechris στις 31 Μαΐ 2007, 02:39:34 μμ\nLIGH BOITHIA KAI SE MENA..STIN "TRYPA" POU BRIKA\nDIAPISTWSA KI EGW LATHOS!\nΑποστολή από: pgrontas στις 31 Μαΐ 2007, 02:50:03 μμ\nΠου λέει στο σχολικό ότι δεν ΜΠΟΡΕΙ να αλλάζει ο μετρητής στο ΓΙΑ - Προσοχή οχι δεν ΣΥΝΙΣΤΑΤΑΙ αλλά δεν μπορεί.\nΕπιπλέον στην σελίδα 43 έχει διάγραμμα ροής για το ΓΙΑ, το οποίο έχει έλεγχο συνθήκης.\nΔηλαδή κάνω το ΓΙΑ σε διάγραμμα ροής, κάνω και το ΟΣΟ σε διάγραμμα ροής και τα διαγραμμάτα είναι ίδια.\nΑπλά από περιέργεια το ψάχνω\nΑποστολή από: greecechris στις 31 Μαΐ 2007, 02:56:49 μμ\nΑποστολή από: pgrontas στις 31 Μαΐ 2007, 02:58:14 μμ\nΣε έχουν παρεξηγήσει - είσαι μπροστά από την εποχή σου :) :)\nΑποστολή από: johnny_xp στις 31 Μαΐ 2007, 03:06:00 μμ\nΑποστολή από: pgrontas στις 31 Μαΐ 2007, 03:12:15 μμ\nΑποστολή από: johnny_xp στις 31 Μαΐ 2007, 03:17:46 μμ\nΑποστολή από: pgrontas στις 31 Μαΐ 2007, 03:20:14 μμ\nΑποστολή από: Laertis στις 31 Μαΐ 2007, 03:31:17 μμ\nΑποστολή από: pgrontas στις 31 Μαΐ 2007, 03:37:43 μμ\nΑποστολή από: Dem στις 31 Μαΐ 2007, 03:42:38 μμ\nΑποστολή από: P.Tsiotakis στις 31 Μαΐ 2007, 04:00:39 μμ\nΑποστολή από: P.Tsiotakis στις 31 Μαΐ 2007, 04:12:43 μμ\nΑποστολή από: greecechris στις 31 Μαΐ 2007, 04:15:35 μμ\nsimasia exei an douleuei kati..kai douleuei ;)\nΑποστολή από: P.Tsiotakis στις 31 Μαΐ 2007, 04:19:24 μμ\nΑποστολή από: greecechris στις 31 Μαΐ 2007, 04:28:04 μμ\nΑποστολή από: founes στις 31 Μαΐ 2007, 04:31:05 μμ\nΑποστολή από: P.Tsiotakis στις 31 Μαΐ 2007, 04:36:22 μμ\nΑποστολή από: greecechris στις 31 Μαΐ 2007, 04:37:30 μμ\nΠαράθεση από: founes στις 31 Μαΐ 2007, 04:31:05 μμ\nΑποστολή από: greecechris στις 31 Μαΐ 2007, 04:39:25 μμ\nΠαράθεση από: greecechris στις 31 Μαΐ 2007, 04:15:35 μμ\nΑποστολή από: founes στις 31 Μαΐ 2007, 04:42:19 μμ\nΑποστολή από: Dem στις 31 Μαΐ 2007, 04:42:54 μμ\nμε αυτη τη λογικη θα χρησιμοποιουσα και go to που παλι δεν προτεινεται........(!) :D\nΑποστολή από: P.Tsiotakis στις 31 Μαΐ 2007, 05:12:53 μμ\nΑποστολή από: evry στις 31 Μαΐ 2007, 06:04:24 μμ\nΑποστολή από: axi στις 31 Μαΐ 2007, 06:44:48 μμ\nΑποστολή από: P.Tsiotakis στις 31 Μαΐ 2007, 06:50:11 μμ\nΕυρυπίδη, θεωρείς οτι στέλνονται τα βιβλία καθηγητή στα σχολεία;; ;D\nΑποστολή από: gouvasg στις 31 Μαΐ 2007, 06:56:24 μμ\nΑποστολή από: apapag στις 31 Μαΐ 2007, 07:15:38 μμ\nΠαράθεση από: evry στις 31 Μαΐ 2007, 06:04:24 μμ\nΑπολαυστικό το post σου!!!! :)\nΑποστολή από: pgrontas στις 31 Μαΐ 2007, 09:05:59 μμ\nΑποστολή από: evry στις 31 Μαΐ 2007, 09:27:52 μμ\nΑποστολή από: pgrontas στις 31 Μαΐ 2007, 09:30:56 μμ\nΑποστολή από: parantop στις 31 Μαΐ 2007, 09:42:36 μμ\nΑποστολή από: tsak στις 31 Μαΐ 2007, 10:02:38 μμ\nΑποστολή από: evry στις 31 Μαΐ 2007, 10:07:03 μμ\nΑποστολή από: Peandbal στις 31 Μαΐ 2007, 10:10:47 μμ\nΣυμφωνώ μαζί σου evry, να υπάρχουν Σ Λ αλλά με αιτιολόγηση. Ετσι παύουν και οι "παπαγάλοι". ;D\nΑποστολή από: pgrontas στις 31 Μαΐ 2007, 10:38:07 μμ\nΑποστολή από: qazmar στις 31 Μαΐ 2007, 10:51:22 μμ\nΑποστολή από: gpapargi στις 01 Ιουν 2007, 02:03:11 πμ\nΑποστολή από: Supe_Cow_To_The_Resque στις 01 Ιουν 2007, 02:27:48 πμ\nΑποστολή από: petrosp13 στις 01 Ιουν 2007, 02:49:53 πμ\nΑποστολή από: dp στις 01 Ιουν 2007, 01:08:48 μμ\nΑποστολή από: gpapargi στις 01 Ιουν 2007, 01:29:14 μμ\nΑποστολή από: akis_taz στις 01 Ιουν 2007, 03:03:08 μμ\nΑποστολή από: greecechris στις 01 Ιουν 2007, 03:29:25 μμ\neipa ki egw gia asafeia edw...tha paw se ligo sto bathmologiko kentro tis perioxis mou na dwsw mia epistoli..enas proustamenos mou eipe na to kanw ;)\negrapsa kai gia to prwto thema oti brethike lathos(oso kai gia me metaboli tou i) apo allon ;)\nkai meta egrapsa kai gia to trito thema pou bruka trypa egw ...ola auta mpas kai mou dwsoun moria gia to 3o ;) pou eimai 100% sigouros oti exw dikio\nΑποστολή από: soron80 στις 01 Ιουν 2007, 05:08:29 μμ\nΠαράθεση από: ptsiotakis στις 31 Μαΐ 2007, 04:36:22 μμ\nΑποστολή από: gouvasg στις 01 Ιουν 2007, 08:12:41 μμ\nΑποστολή από: greecechris στις 01 Ιουν 2007, 08:19:04 μμ\nΑποστολή από: gouvasg στις 01 Ιουν 2007, 08:29:04 μμ\nΑποστολή από: axi στις 01 Ιουν 2007, 09:07:11 μμ\nΌλα αυτά είναι αδυναμίες του διδακτικού πακέτου και έχουν ξανασυζητηθεί\nΤο ότι μια συνάρτηση διαχειρίζεται τις παραμέτρους με διαφορετικό τρόπο\nαπό μια διαδικασία ποτέ δε το κατάλαβα και ούτε πρόκειται να το καταλάβω.\nΚαλύτερα να μη διδάσκεις τμηματικό προγραμματισμό απ΄ το να\nτον διδάσκεις ελλειπή και λανθασμένα.\nΑποστολή από: gouvasg στις 01 Ιουν 2007, 09:12:04 μμ\nη λύση αυτή είναι με βάση το διδακτικό πακέτο και αποκλειστικά αυτό!\nΑποστολή από: axi στις 01 Ιουν 2007, 09:30:37 μμ\nΦίλε gouvasg το κατάλαβα, αλλά όλα αυτά θα συνεχίσουν να\nυφίστανται αν κάποια πράγματα δεν αλλάξουν.\nΌντως όπως το θέτεις υπάρχει πρόβλημα.\nΑποστολή από: arisbasil στις 02 Ιουν 2007, 12:28:17 πμ\nΈνας μαθητής μου στο Θέμα με το GOTO και το διάγραμμα ροής έβαλε και την εντολή Διάβασε (πριν έρθει η διευκρίνηση) γιατί θεώρησε ότι παραβιάζεται η είσοδος, και δεν το άλλαξε μετά τη διευκρίνηση. Στο διάγραμμα ροής έβαλε και το Αρχή και Τέλος.\nΥπάρχει περίπτωση να του κόψουν μονάδες; :-\_\nΑποστολή από: phaedo στις 02 Ιουν 2007, 12:37:37 πμ\narisbasil, σήμερα (χθες) στο βαθμολογικό κέντρο που ανήκω, αποφασίσαμε να μην κόψουμε κανένα μόριο και για τις 2 περιπτώσεις που αναφέρεις στο εν λόγω θέμα.\nΑποστολή από: evry στις 02 Ιουν 2007, 02:15:17 πμ\nΝα μην κόψετε? Αυτό δε μου φαίνεται καλή ιδέα, αφού δόθηκε διευκρίνηση είναι λάθος. Αυτοί που το έκαναν σωστά δεν αδικούνται?\nΌσον αφορά το αρχή και τέλος ζητάει τμήμα αλγορίθμου και όχι αλγόριθμο, όμως και ο αλγόριθμος είναι τμήμα αλγορίθμου (του εαυτού του).\nΑποστολή από: gpapargi στις 02 Ιουν 2007, 08:52:23 πμ\nΓιώργο (Γκούβα) είναι ενδιαφέρουσα η σκέψη σου αλλά σηκώνει κουβέντα.\nΤο είδα λίγο βιαστικά (γιατί δεν είναι εκεί το κυρίως θέμα) και μου φαίνεται πως έτσι όπως το έχεις προτείνει λειτουργεί για μονοψήφιους αριθμούς μόνο. Για διψήφιους θέλει να χρησιμοποιήσεις δυνάμεις του 100, ενώ για τυχαίο πλήθος θα πρέπει να φτιαχτεί κανονικό πρωτόκολο επικοινωνίας μεταξύ συνάρτησης και κυρίως προγράμματος. Είμαι βέβαιος ότι γίνεται αυτό αφου ουσιαστικά οι τηλεπικοινωνίες και τα δικτυα χρησιμοποιούν τέτοιες τεχνικές. Στην πραγματικότητα μεταδίδονται ακολουθίες από 0 και 1 που θα μπορούσαν να θεωρηθούν ένας αριθμός και απλά τα άκρα ξέρουν να κάνουν το σπάσιμο και την αντιστοίχιση σε πεδία ή ψηφία ή ότι άλλο χρειαστεί.\nΧρειάζεσαι έξτρα εντολές από το κυρίως πρόγραμμα για την ανάλυση του αριθμού που επιστρέφει η συνάρτηση. Έτσι δεν θεωρείται ότι η συνάρτηση κάνει τη δουλειά. Απλά έχεις βρει έναν έξυπνο τρόπο να παιρνάς πληροφορία ταξινόμησης μέσα από έναν μόνο αριθμό. Κατά κάποιο τρόπο «διαμορφώνεις» μια φέρουσα της οποίας το ρόλο παίζουν οι δυνάμεις του 10. Έτσι παιρνάς πληροφορία.\nΓια να δεχτούμε όμως ότι η συνάρτηση κάνει ταξινόμηση θα πρέπει η συνάρτηση να κάνει όλη τη δουλειά. Το μόνο που θα πρέπει να μένει για το κύριο πρόγραμμα είναι η εκτύπωση των αποτελεσμάτων. Η «τηλεπικοινωνιακή» προσέγγιση για το πέρασμα κωδικοποιημένης πληροφορίας από τη συνάρτηση προς το κύριο πρόγραμμα απαιτεί έξτρα εντολές που θα χειριστούν και θα αποκωδικοποιήσουν την πληροφορία. Έτσι δεν είναι το ίδιο.\nΟ περιορισμός που έχει συνάρτηση (για επιστροφή μόνο ενός αριθμού) μας προστατεύει. Και ουσιαστικά αυτό ακριβώς είναι και το ζητούμενο του θέματος. Δεν μπορείς να τα κάνεις όλα (εκτός από την εκτύπωση) με τη συνάρτηση γιατί δεν επιστρέφονται παραπάνω από μιά τιμές.\nΌπως είπα και παραπάνω το συγκεκριμένο θέμα το είχαμε βάλει στο διαγώνισμα 14 των υποπρογραμμάτων. Επειδή κουβαλάω και εγώ ανάλογη τρέλλα με εσένα ;) έψαξα να βρω αν υπάρχει τρύπα στο συγκεκριμένο θέμα. Είχα σκεφτεί μια άλλη προσέγγιση: Να φτιάξω συνάρτηση και να τις περνάω σαν παράμετρο πίνακα και ένα αριθμό. Η συνάρτηση θα έκανε ταξινόμηση και θα επέστρεφε το στιχειο του πίνακα που δήλωνε ο αριθμός. Το κυρίως πρόγραμμα λοιπόν θα καλούσε επαναληπτικά τη συνάρτηση και κάθε φορά θα πέρναγε σαν παράμετρο διαδοχικά τους αριθμούς 1, 2,3 κλπ. Έτσι στην πρώτη κλήση θα γύριζε το μεγαλύτερο στοιχείο στη δεύτερη το δεύτερο μεγαλύτερο κλπ. Όμως και αυτή η προσέγγιση χτειάζεται έξτρα κατάλληλο χειρισμό από κυρίως πρόγραμμα (πέρα από την έξτρα ταξινόμηση για κάθε στοιχείο). Ήθελε εντολές που θα κάνουν τις κλήσεις. Η κλήση δεν ήταν μία. Οπότε το θέμα παρέμεινε ασφαλές.\nΗ προηγούμενη παράγραφος δεν συζητήθηκε με την ομάδα εργασίας γιατί το διαγώνισμα είχε αργήσει πάρα πολύ (κυρίως εξαιτίας εμένα και του ακατάσχετου σχολιασμού μου) και ευτυχώς που ήταν ο φίλος μου o Γιώργος ο Νικολακάκης συντονιστής και τήρησε κάποιες ημερομηνίες. Αλλιώς θα το ετοιμάζαμε ακόμα :) . Μια που το έθιξες όμως θεώρησα χρήσιμο να αναφέρω και εγώ τον έλεγχο που υποβλήθηκε το θέμα.\nΩστόσο είναι πολύ ενδιαφέρουσα η ιδέα σου. Σε χρειαζόμαστε του χρόνου για γερούς σχολιασμούς των θεμάτων που ετοιμάζουμε. Το να βρεις θέματα είναι εύκολο. Το να μην έχουν τρύπες είναι πολύ δύσκολο. Οι γεροί σχολιασμοί για να κλείσουν οι τρύπες σπανίζουν. Να σε υπολογίζουμε;\nΑποστολή από: gpapargi στις 02 Ιουν 2007, 09:09:16 πμ\nΝα προσθέσω κάτι ακόμα.\nΠχ λέμε εύκολα ότι η «Όσο» δεν μετατρέπεται σε «Για» σε κάθε περίπτωση. Λέμε επίσης ότι δε μετράει το να τερματίσουμε το βρόχο πρόωρα με αλλαγή του μετρητή γιατί αυτό απαγορεύεται. Με χρήση της goto όμως; Το μαύρο πρόβατο και από μαύρη τρύπα σε βγάζει. Το πρόβλημά του είναι ότι νομίζεις πάντα ότι ξέρεις και που σε στέλνει.\nΑποστολή από: amanou στις 02 Ιουν 2007, 12:14:18 μμ\nΚαλημέρα και από εμένα , επειδή με προβληματίζει πολύ στο Β2 το α ερώτημα με την εισαγωγή ενός δεδομένου αν γίνεται ή όχι από συνάρτηση , μας είχε απασχολήσει και στο παρελθόν σε ένα διαγώνισμα στο κεφάλαιο 10 , όταν το είχαμε θέσει σε συζήτηση με τον Παπαργύρη και τελικά αποφασίσαμε να το βγάλουμε εκτός επειδή ήταν σκοτεινό σημείο. Θα ήθελα κάποιο συνάδελφο που είναι σε βαθμολογικό κέντρο να μας πει ποια είναι η ενδεδειγμένη απάντηση της επιτροπής για το ερώτημα αυτό. Ευχαριστώ προκαταβολικά.\nΑποστολή από: Sergio στις 02 Ιουν 2007, 12:28:04 μμ\nΠαράθεση από: amanou στις 02 Ιουν 2007, 12:14:18 μμ\nΣωστές απαντήσεις: β, δ, στ\nΗ "σύγχιση" οφείλεται στο λάθος του βιβλίου καθηγητή και όχι στο βιβλίο που έχει ο μαθητής.\nΣτο βιβλίο μαθητή, εκτός της περιγραφής για τη λειτουργία συναρτήσεων - διαδικασιών στη σελ. 210, υπάρχει και η αναφορά "...αφού το υποπρόγραμμα πρέπει να διαβάζει δεδομένα, υλοποιείται με διαδικασία...", στη σελ.211 για το υποπρόγραμμα Είσοδος_Δεδομένων που κάνει εισαγωγή ενός δεδομένου.\nΤα βαθμολογικά κέντρα μπορούν να ζητήσουν οδηγία από το υπουργείο. Θα τους δοθεί.\nΑποστολή από: gouvasg στις 02 Ιουν 2007, 03:51:11 μμ\nΓιώργο φυσικά και να με υπολογίζετε.\nΟσον αφορά το συγκεκριμένο, με τον ίδιο χειρισμό ακριβώς γίνεται και με πολυψήφιους αριθμούς (γιατί αποθηκεύουμε τη θέση μόνο). Για τυχαίο πλήθος δεν μας απασχολεί πρακτικά γιατί δεν ζητούσε αυτό το θέμα.\nόσον αφορά τα υπόλοιπα είναι δεκτά και τεκμηριωμένα, θα σταθώ όμως σε δυο σημεία:\n1ον ποτέ δεν ζητήσανε βέλτιστο και είναι έξω απο την ύλη του μαθήματος (εμένα προσωπικά με απασχόλησε σοβαρά πρώτη φορά όταν δούλευα στον ιδιωτικό τομέα)\n2ο Η συνάρτηση "περνάει" μία τιμή στο κυρίως πρόγραμμα. Το πως θα χειριστούμε την τιμή στο πρόγραμμα είναι θέμα δικό μας.Σημασία έχει οτι μπορούμε τη διαδικασία της ταξινόμησης να την υλοποιήσουμε με συνάρτηση και να επιστρέψουμε κωδικοποιημένη την πληροφορία (εδώ θα ήθελα να αναφέρω κάτι που έχει ξαναγραφεί πιο πριν νομίζω, ότι στη c το κυρίως πρόγραμμα είναι η συνάρτηση main). επίσης και στη "φυσιολογική" μορφή που αναφέρεις για να κάνουμε εκτύπωση αποτελεσμάτων, η πληροφορία έρχεται κωδικοποιημένη, αποκωδικοποιείται όμως απο την εκάστοτε γλώσσα (και απο την σημασία που δίνουμε εμείς στην μεταβλητή που τη δεχόμαστε) χωρίς εμείς εμφανώς να το βλέπουμε, και εμείς την χρησιμοποιουμε αναλόγως (δεν μιλούσε η εκφώνηση για εκτύπωση). Πιθανό λοιπόν σε ενδεχόμενο πρόβλημα να μην χρειαζόταν ουτε αποκωδικοποίηση το επιστρεφόμενο αποτέλεσμα!\nΜεχρι προχθές υπήρχε ένα δεδομένο στην εξέταση του μαθήματος μας: οποιαδήποτε επιστημονικά τεκμηριωμένη απάντηση ήταν σωστή. Πρόσεχαν - παρά την ασυμβατότητα του βιβλίου - τα θέματα να μην έρχονται σε αντίθεση με την επιστήμη των υπολογιστών. Κατα τη γνώμη μου αυτό το δεδομένο είναι παρελθόν. Το επόμενο θέμα που μένει να δούμε είναι τον ορισμό της επεξεργασίας (επεξεργασία είναι όταν ένας μηχανισμός επεξεργάζεται!!!)\nόταν ένα θέμα έχει λύση αντίθετη απο την προτεινόμενη δεν είναι ασφαλές, όσο σύνθετη και αν είναι, σε οποιαδήποτε επιστήμη. Ξαναθυμίζω ότι οποιαδήποτε επιστημονικά τεκμηριωμένη απάντηση είναι σωστή (σύμφωνα με τις οδηγίες προς τους εξεταζόμενους)\nΠαράθεση από: Sergio στις 02 Ιουν 2007, 12:28:04 μμ\nΑστέριε νομίζω ότι ονειροβατείς... όλα αυτά (και για την είσοδο)τα είπα στο βαθμολογικό και όχι απλώς με γράψανε αλλά:\nδεν δώσανε καθόλου σημασία πριν φτάσει η ώρα δυνατής αποχώρησης\nχτες στην ενημέρωση, αν και τους πίεσα, δεν στέλνανε τίποτα και δεν μου δίνανε και στοιχεία επικοινωνίας να στείλω μόνος μου!!! οι αναφορές δεν είναι στο στυλ μου, τι να έκανα? κρίμα τα παιδιά...\nΑποστολή από: Sergio στις 02 Ιουν 2007, 04:22:42 μμ\nΟδηγίες εχθές δε δίνονταν. Γινόταν συλλογή των ερωτήσεων.\nΣήμερα, ο συντονιστής του ΒΚ μου πήρε σαφή απάντηση σε ό, τι ζήτησε.\nΔε χάνεις κάτι να δοκιμάσεις και σήμερα.\nΑποστολή από: gpapargi στις 02 Ιουν 2007, 08:33:10 μμ\nΣέργιο καλησπέρα και καλή δύναμη στο δύσκολο έργο της βαθμολόγησης.\nΌπως έγραψε και ο Αντώνης το είχαμε κουβεντιάσει το θέμα. Και μόνο το ότι δεν είμασταν 1000% σίγουροι όλοι ήταν αρκετό για να το αφαιρέσουμε.\nΗ ένστασή μου εμένα δεν προκύπτει από το βιβλίο του καθηγητή αλλά από τη λογική σκέψη. Ξέρουμε ότι με βάση το βιβλίο επιτρέπεται μια συνάρτηση να καλεί διαδικασία (σελ 215). Μπορώ λοιπόν σε μια συνάρτηση να βάλω μια διαδικασία που θα κάνει είσοδο με εντολή Διάβασε και θα τη γυρίζει στη συνάρτηση. Η συνάρτηση με τη σειρά της θα τη γυρίζει στο κύριο πρόγραμμα ως τιμή επιστροφής. Αυτό είναι νόμιμο από κάθε άποψη. Σε τι διαφέρει λοιπόν από επιστημονική άποψη αν μια συνάρτηση έχει μέσα απευθείας τη «Διάβασε» αντί της διαδικασίας που έχει τη «Διάβασε»; Πως μπορούμε να θεωρήσουμε συντακτικό λάθος το πρώτο και όχι το δεύτερο;\nΠέρα από αυτό, η υλοποίηση της συνάρτησης είναι κρυμμένη από το κυρίως πρόγραμμα. Ας υποθέσουμε ότι κάποιος προγραμματιστής (με βάση τις αρχές του τμηματικού προγραμματισμού) είναι υπεύθυνος για την υλοποίηση μόνο του κυρίου προγράμματος και όχι των υποπρογραμμάτων (τα οποία θα λάβει έτοιμα από κάποιον άλλο). Από την οπτική γωνία του κυρίως προγράμματος η συνάρτηση (που καλεί τη διαδικασία που περιέχει με τη σειρά της τη Διάβασε) κάνει είσοδο. Δεν έχει τρόπο να ξέρει αν η συνάρτηση το έκανε απευθείας με εντολή «Διάβασε» ή με διαδικασία που καλεί τη «Διάβασε». Εξωτερικά δείχνουν ίδια. Πρέπει να δεις τον κώδικα για να καταλάβεις τη διαφορά.\nΘέλω να πω ότι... εντάξει... την έχω δει τη φράση του βιβλίου αλλά όλα αυτά θα πρέπει να δένουν και λογικά μεταξύ τους.\nΗ φράση που αναφέρεις από το σχολικό βιβλίο (σελ 211) κάλλιστα μπορεί να εννοεί ότι η είσοδος από διαδικασία είναι το ενδεδειγμένο και όχι ότι δε γίνεται θεωρητικά και αλλιώς. Και εγώ όταν στην τάξη κάνω είσοδο με υποπρόγραμμα λέω την ίδια φράση « αφού θέλουμε είσοδο γίνεται με διαδικασία» και εννοώ ότι αυτό είναι το ενδεδειγμένο. Δεν έχω πειστεί από κάποιο πραγματικό επιχείρημα ότι δε γίνεται με συνάρτηση.\nΑποστολή από: gpapargi στις 02 Ιουν 2007, 09:35:14 μμ\nΓιώργο όταν έγραψα «τυχαίο πλήθος» εννοούσα τυχαίο πλήθος ψηφίων σε κάθε αριθμό όχι τυχαίο πλήθος αριθμών για ταξινόμηση. Τέλος πάντων όλα αυτά γίνονται εύκολα ή δύσκολα.\nΓια το 1 συμφωνώ. Αν υπάρχει τρόπος να γίνει ταξινόμηση μέσα από συνάρτηση τότε υπάρχει τρύπα ανεξάρτητα από το αν θα γίνει γρήγορα ή αργά.\nΓια το 2 συμφωνώ ότι η πληροφορία έρχεται κωδικοποιημένη. Τα πάντα είναι κωδικοιημένα τελικά σε 0 και 1 και όλο το πρόγραμμα είνα ένας διαδικός αριθμός. Αλλά όλα αυτά είναι σε χαμηλότερο επίπεδο. Στο επίπεδο του χρήστη της γλώσσας υψηλού επιπέδου η «ταξινόμηση» μέσω συνάρτησης έχει την έξτρα κωδικοποίηση μέσα στον μοναδικό αριθμό επιστροφής και αυτό απαιτεί έξτρα χειρισμό από το πρόγραμμα. Αυτό δεν είναι το ίδιο. Θέλω να πω ότι για να δεχτώ ότι η συνάρτηση κάνει τελικά την ταξινόμηση στο επίπεδο της ΓΛΩΣΣΑΣ θα πρέπει να μου γυρίσει παραπάνω από μια μεταβλητές και να μην έχω να κάνω τίποτα από το κυρίως πρόγραμμα. Στο επίπεδο που μιλάμε (δηλαδή αυτό στο οποίο βρίσκεται ο χρήστης της γλώσσας υψηλού επιπέδου) η διαδικασία δίνει ταξινόμηση χωρίς έξτρα κωδικοποιηση και το πρόγραμμα μπορεί απευθείας να χειριστεί τις τιμές (πχ να τις εκτυπώσει). Στην περίπτωση της συνάρτησης δεν είναι το ίδιο. Δηλαδή για παράδειγμα δεν μπορώ να πω σε κάποιον άλλο «πάρε μια συνάρτηση που έφτιαξα για ταξινόμηση και χρησιμοποίησέ την έτοιμη». Θα πρέπει να του πω για την αποκωδικοποίηση που πρέπει να κάνει στην επιστρεφόμενη τιμή. Δηλαδή θέλω να πω ότι δεν την κάνει τελικά μόνη της όλη την ταξινόμηση η συνάρτηση όπως η διαδικασία.\nΑποστολή από: pfan στις 02 Ιουν 2007, 10:17:18 μμ\nΑποστολή από: gouvasg στις 02 Ιουν 2007, 10:22:37 μμ\nΑποστολή από: evry στις 02 Ιουν 2007, 11:13:05 μμ\nΑποστολή από: phaedo στις 02 Ιουν 2007, 11:14:07 μμ\nΑποστολή από: evry στις 02 Ιουν 2007, 11:21:07 μμ\nΑποστολή από: phaedo στις 02 Ιουν 2007, 11:39:23 μμ\nΑποστολή από: evry στις 02 Ιουν 2007, 11:47:25 μμ\nΑποστολή από: greecechris στις 02 Ιουν 2007, 11:59:46 μμ\npernontas ta swsta ola den adikountai kapoioi? den einai kakia auto pou lew apla nomizw oti kapoioi adikountai :D\nΑποστολή από: evry στις 03 Ιουν 2007, 12:21:04 πμ\nΚάτι μου λέει ότι εσύ στο συγκεκριμένο θέμα είχες απαντήσει διαδικασία έτσι? >:(\nΑποστολή από: greecechris στις 03 Ιουν 2007, 12:23:04 πμ\nden thymamai na sou pw tin alithia apla lew oti einai adikia na pairnontai ola swsta..diladi o allos pou to iksere mlks itan ? :D\nΑποστολή από: evry στις 03 Ιουν 2007, 12:28:06 πμ\nΑποστολή από: greecechris στις 03 Ιουν 2007, 12:29:31 πμ\nnai alla stin teliki autos pou ta iksere tin pataei ;)\nΑποστολή από: Sergio στις 03 Ιουν 2007, 01:02:50 πμ\nΑποστολή από: evry στις 03 Ιουν 2007, 01:17:19 πμ\nΑποστολή από: greecechris στις 03 Ιουν 2007, 01:18:23 πμ\no mathitis exei to diko tou biblio oxi tou kathigiti :D\nΑποστολή από: Sergio στις 03 Ιουν 2007, 01:28:15 πμ\nΑποστολή από: gpapargi στις 03 Ιουν 2007, 01:47:58 πμ\nΑποστολή από: Sergio στις 03 Ιουν 2007, 02:44:45 πμ\nΑποστολή από: gpapargi στις 03 Ιουν 2007, 11:12:38 πμ\nΑποστολή από: Laertis στις 03 Ιουν 2007, 04:16:19 μμ\nΑποστολή από: Vangelis στις 03 Ιουν 2007, 04:28:09 μμ\nΑποστολή από: Sergio στις 04 Ιουν 2007, 01:24:07 πμ\nΑποστολή από: P.Tsiotakis στις 04 Ιουν 2007, 06:22:56 μμ\nΑποστολή από: Sergio στις 05 Ιουν 2007, 11:08:31 πμ\nΑποστολή από: Sergio στις 05 Ιουν 2007, 11:12:17 πμ\nΑποστολή από: mana στις 08 Ιουν 2007, 09:16:12 μμ\nΑποστολή από: pgrontas στις 08 Ιουν 2007, 10:00:34 μμ\nΤο θέμα με την διαδικασία και την συνάρτηση είναι για μένα πιο σαφές από άλλα (τα οποία δεν θέλω να αναφέρω γιατί προκαλούν ιερό πόλεμο :))\nΒέβαια τώρα που το ξανασκέφτομαι εφόσον στη ΓΛΩΣΣΑ όλες οι μεταβλητές είναι τοπικές και στις συναρτήσεις δεν έχουμε ΔΙΑΒΑΣΕ, ΓΡΑΨΕ οι συναρτήσεις στη ΓΛΩΣΣΑ δεν έχουν side effects. Άντε και στην έκδοση 2 για lazy evaluation!!! ;D\nΑποστολή από: P.Tsiotakis στις 11 Ιουν 2007, 06:21:01 μμ\nΣελ. 211: Αφού το υποπρόγραμμα πρέπει να διαβάζει δεδομένα, υλοποιείται με διαδικασία :D\nΣελ. 212: Εφόσον απαιτείται από αυτό (υποπρόγραμμα) η εκτέλεση της λειτουργίας της εκτύπωσης, πρέπει να υλοποιηθεί με διαδικασία. :D :D\nΑποστολή από: mana στις 12 Ιουν 2007, 01:10:56 μμ\nΑποστολή από: P.Tsiotakis στις 12 Ιουν 2007, 04:56:24 μμ\nΜανώλη, του χρόνου θα πάρει και το βιβλίο ιστορίας ;D


Λήστεψε ομοεθνή του σε λαϊκή αγορά\nΕντοπίστηκε ο αλλοδαπός ο οποίος, τον περασμένο Ιούνιο, επιτέθηκε σε ομοεθνή του και του άρπαξε 400 ευρώ.\nΠρόκειται για 37χρονο, σε βάρος του οποίου αστυνομικοί του Τμήματος Ασφαλείας Κορδελιού – Ευόσμου σχημάτισαν δικογραφία.\nΣύμφωνα με την αστυνομία, ο 37χρονος βρισκόταν στη λαϊκή αγορά Κορδελιού, με ομάδα ομοεθνών του. Σε κάποια στιγμή, οι αλλοδαποί επιτέθηκαν σε 28χρονο ομοεθνή τους και, ο φερόμενος ως δράστης, του άρπαξε τα 400 ευρώ.\nΗ υπόθεση θα συνεχιστεί στις δικαστικές αίθουσες.


Άνεμος Αντίστασης: Αδικες διώξεις, δίκαιες δίκες\nΟ Τύπος δεν κυβερνά. Μπορεί να βοηθά μια κυβέρνηση να κυβερνήσει άθλια (διαπλοκή) ή να κυβερνήσει καλύτερα (όταν την ελέγχει). Ο κ. Σαμαράς έριξε μαύρο στην ΕΡΤ και μετά είδε το μαύρο με τα μάτια του. Και η σημερινή κυβέρνηση διαπράττει το ίδιο λάθος. Εμφανίζεται υπήκοος του δόγματος ότι «όποιος δεν είναι μαζί μας είναι εναντίον μας». Κατηγορεί τον Τύπο για τη μαυρίλα, που η ίδια παράγει. Της φταίει ο αγγελιαφόρος. Αρνείται να καταλάβει ότι υπάρχει Τύπος εναντίον της, όπως υπάρχει και Τύπος υπέρ της. Και το έχει παραξηλώσει.\nΔεν φταίει ο Τύπος αν το «Σωτηρία» ξεμένει από οξυγόνο. Θα έφταιγε και ο Τύπος, αν δεν το έγραφε. «Η δημοσίευση είναι η ψυχή της Δικαιοσύνης». Αυτή η κυβέρνηση φαίνεται να πιστεύει το αντίθετο. Φαίνεται σαν να είναι σε εμπόλεμη κατάσταση με τον Τύπο που δεν ελέγχει. Αυτόν, δε, που ελέγχει τον νεκρώνει. Επιβάλλει άμεση λογοκρισία ή προχωρά σε έμμεση παρασιώπηση εναντίον κάθε κριτικής. Υπήρξαν αριστεριστές απ’ αυτούς που υποστηρίζουν την κυβέρνηση, οίτινες απεφάνθησαν ότι «τα “Νέα” άργησαν να πεθάνουν». Κάτι τέτοια μπορεί να έχουν σχέση με τον σταλινισμό (ή κάποιου είδους μισάνθρωπα κόμπλεξ), αλλά δεν έχουν καμιά σχέση με την Αριστερά. Την οποίαν πλέον η κυβέρνηση των ανδρεικέλων του Σόιμπλε διασύρει σε όλα τα επίπεδα.


ΝΕΑ ΠΡΟΕΙΔΟΠΟΙΗΣΗ : ΕΡΧΕΤΑΙ ΣΕΙΣΜΟΣ…7 ΡΙΧΤΕΡ! – Νίκος Χειλαδάκης\nΕπόμενο Άρθρο Πλησιάζουμε στην «ώρα μηδέν»\nΠροηγούμενο Άρθρο Άγ. Παΐσιος – Να το πάρουμε σοβαρά, οι περιστάσεις μας αναγκάζουν να δουλέψουμε πνευματικά… !!! -ΗΡΘΕ ΞΑΝΑ Η ΩΡΑ ΤΟΥ ΕΛΛΗΝΙΚΟΥ ΣΤΡΑΤΟΥ !!!!!! Σε επιφυλακή οι Ένοπλες Δυνάμεις. Όλος ο στόλος μας στο Αιγαίο


Απελευθερώνοντας τον Οικουμενισμό - Public Orthodoxy\nΑπελευθερώνοντας τον Οικουμενισμό\nΓκράχαμ Μακγκείοκ | English | ру́сский\nΟ Συνοδικός Οικουμενισμός αντικατοπτρίζει τα ιδρυματικά υποδείγματα της διαπλαστικής του περιόδου. Το Παγκόσμιο Συμβούλιο Εκκλησιών ερμήνευσε τον Συνοδικό Οικουμενισμό ως μια συγκέντρωση Χριστιανών – τοπικη, περιφερειακή ή παγκόσμια – για κοινή προσευχή, σύσκεψη, και λήψη αποφάσεων. Επιπλέον, η αναζήτηση της ενότητας θεωρείται ως συνοδική αδελφότητα, με κάθε τοπική εκκλησία να διαθέτει την πληρότητα καθολικότητας και αποστολικοτητας. Όπως άλλα κινήματα, το οικουμενικό κίνημα ακολούθησε τα πρότυπα που διαμορφώθηκαν από την συμφωνία του Μπρέτον Γούντς και το σύστημα των Ηνωμένων Εθνών στο τέλος του Β ‘Παγκοσμίου Πολέμου, και καθιέρωσε τα δικα του διεθνή ιδρύματα ως συνεισφορά στην επίλυση διενέξεων, την ειρήνη, και την συμφιλίωση.\nΕντός του Συνοδικού Οικουμενισμού, οι Προτεστάντες έχουν διαβάσει την πατριαρχική εγκύκλιο του Ιανουαρίου 1920, η οποία κάλεσε για μια κοινωνία εκκλησιών, παρόμοια με την Κοινωνία των Εθνών, ως ένα σημαντικό κίνητρο για την Ορθόδοξη συμμετοχή σε οικουμενικές οργανώσεις. Λιγότερο γνωστό είναι το σύγγραμμα του Γεωργίου Φλωρόφσκυ από το 1933, το οποίο καθορίζει μια «κανονική» και «χαρισματική» Ορθόδοξη εκκλησιολογία.\nΕνώ οι Προτεστάντες έχουν επιδιώξει έναν Συνοδικό Οικουμενισμό με την Ορθοδοξία, βασισμένο σε κανονικές εκκλησιολογικές αρχές, το σύγγραμμα του Φλόροφσκυ μας θυμίζει ότι η χαρισματική Ορθόδοξη εκκλησιολογία φέρνει απούσες εκκλησιολογίες στον Συνοδικό Οικουμενισμό, και διακρίνει λεπτές εννοιολογικές αποχρώσεις σχέσης μεταξύ κανονικών και χαρισματικών «ορίων της Εκκλησίας», που θέτει μια πρόκληση στα πρότυπα του Συνοδικού Οικουμενισμού. Μπορεί να είναι καιρός για τους Προτεστάντες να παρακινήσουν τις Ορθόδοξες εκκλησιολογίες, και να επιδιώξουν έναν οικουμενισμό εντός των χαρισματικών όριων της Εκκλησίας, αντί για τα κανονικά πρότυπα του κληρονομημένου Συνοδικού Οικουμενισμού.\nΣτην πράξη, αυτό σημαίνει κατανοώντας την Ορθόδοξη εκκλησιολογία σε αντιπαράθεση με την παράδοση του Διαφωτισμού εντός του Δυτικού Χριστιανισμού και της Δυτικής θεολογίας. Η Ορθόδοξη Εκκλησιολογία επίσης απορρίπτει το ηγεμονικό Προτεσταντικό οικουμενικό πρόγραμμα. Αντιστέκεται στις εκκλησιολογικές θεωρίες που εφευρέθηκαν από τους Προτεστάντες, όπως την δογματική ή ομολογιακή αντίληψη των εκκλησιών. Οι Ορθόδοξοι έχουν επι καιρού εκδηλώσει ανησυχίες για την ηγεμονική φύση του Προτεσταντισμού και το ήθος του οικουμενικού κινήματος. Εξέφρασαν δε αυτές τις ανησυχίες μέσω της Ειδικής Επιτροπής του Παγκόσμιου Συμβουλίου Εκκλησιών. Η ελάσσονα Ορθόδοξη φωνή βοηθά στην ανάκτηση των χαμένων ή καταπιεσμένων εκκλησιολογιών και θεσπίζει νέα σημεία για την ζωή ενός χαρισματικού και αντί-ηγεμονικού οικουμενισμού.\nΗ κριτική της Προτεσταντικής ηγεμονίας εντός του Συνοδικού Οικουμενισμού, που προέρχεται από την Ορθόδοξη εκκλησιολογία, υπενθυμίζει το οικουμενικό κίνημα ότι δεν είναι δυνατόν να είναι οικουμενικό χωρίς την Ορθοδοξία. Επιπλέον, το αναγκάζει να επανεξετάσει το πως κατανοεί – εκκλησιολογικά- την ενότητα, και πιο συγκεκριμένα πως την αντιλαμβάνεται από την ιστορική και χαρισματική του υποχρέωση. Την ίδια στιγμή, υποδειγματίζοντας την διπλή κριτική του Ουόλτερ Μινόλο, δεν αρκεί να είμαστε Ορθόδοξοι για να είμαστε οικουμενικοί.\nΑκολουθώντας τη μεθοδολογία της θεολογίας της απελευθέρωσης, η οποία αντιστέκεται στις «κανονικές μειώσεις» της εκκλησιολογίας, η οικουμενική ηγεμονία πρέπει να ερευνήσει τρόπους μέσω των οποίων θα μπορέσει να επανασυναρμολογήσει τις εκκλησιολογίες στην αναζήτηση της ενότητας μέσω της πρακτικής του οικουμενικού κινήματος. Η πρακτική του οικουμενικού κινήματος υπερβαίνει τον κανονικό διαθρησκευτικό διάλογο και την συνεργασία. Μια χαρισματική και αντι-ηγεμονική εκκλησιολογία – η, χρησιμοποιώντας τον όρο του Λεονάρντο Μπόφ μια εκκλησιογένεση – θεσπίζει απτές εναλλακτικές λύσεις για τον Συνοδικό Οικουμενισμό, λύσεις που μεσολαβούνται μέσω δεσμεύσεως με ιδρύματα, έργα, και λαούς. Αυτή είναι η πρακτική ενός απελευθερωτικού οικουμενισμού.\nΗ διορατικότητα του Φλωρόφσκυ σε σχέση με τα χαρισματικά όρια της Εκκλησίας μπορεί να καταστεί απελευθερωτική εκκλησιολογική συμβολή στο οικουμενικό κίνημα, μια συμβολή που προκαλεί την ηγεμονική αναζήτηση για κανονική αναγνώριση και ενότητα. Ένας οικουμενισμός που αναπτύσσεται στα χαρισματικα όρια (ή σύνορα) ενθαρρύνει μια εκκλησιολογική προσέγγιση που βρίσκεται σε συνεχή διάλογο με τα λαϊκά και κοινωνικά κινήματα, την διαθρησκευτική πνευματικότητα (ενσωματώνοντας τις κοινωνικοπολιτικές πτυχές της) και τα πολιτικά συστήματα.\nΠαρακάτω είναι μερικές από τις εκκλησιολογικές και οικουμενικές ερωτήσεις που προκύπτουν από μια χαρισματική και αντι-ηγεμονική Ορθόδοξη Εκκλησιολογία.\nΤι είναι εκκλησιαστικό στα λαϊκά ή κοινωνικά κινήματα;\nΠοια είναι η εμπειρία του χαρισματικού παράγοντα στην πράξη της Εκκλησίας;\nΚαι κυρίως, πώς ασκεί η εκκλησία την εξουσία, και για ποιανού συμφέροντά εντός διαφορετικών πολίτικων συστημάτων;\nΈνας απελευθερωτικός οικουμενισμός δεν είναι απλά η αντικατάσταση ενός ηγεμονικού έργου με ένα άλλο. Είναι η πρόσκληση να δημιουργήσουμε έναν αλλιώτικο οικουμενισμό. Η μελέτη του Χόμι Μπάμπα σε σχέση με συνοριακές δεσμεύσεις πολιτιστικής διαφοράς έχει την δυνατότητα να ανανεώσει την οικουμενική δέσμευση και την οικουμενική θεολογία. Ο Μπάμπα υποδηλώνει ότι χρειάζεται να δημιουργηθεί νόημα από το σημείο των αλληλεπιδράσεων. Επιπλέον, υπονοεί ότι δεν υπάρχει νόημα χωρίς αλληλεπίδραση. Με άλλα λόγια, οι εκκλησίες δεν μπορούν να «σημάνουν» χωρίς οικουμενισμό. Το οικουμενικό κίνημα είναι αυτό που βοηθάει στην δημιουργία σημείων αλληλεπιδράσεων μεταξύ των εκκλησιών, και μεταξύ των Προτεσταντών και των Ορθοδόξων.\nΕάν, όπως υποστηρίζει ο Μπάμπα, οι έννοιες δημιουργούνται από αλληλεπιδράσεις, μια εκκλησιολογία απαιτεί αλληλεπίδραση για να «σημάνει» την εκκλησία. Τα σύνορα και τα όρια, που ο Μινόλο καλεί «συνοριακή σκέψη», γίνονται το σημαντικό σημείο για το οικουμενικό κίνημα. Η αλληλεπίδραση με τα λαϊκά, κοινωνικά, και εκκλησιαστικά κινήματα των ιστορικών μετατροπών είναι τοποθεσίες αξιοσημείωτες για το οικουμενικό κίνημα. Περεταίρω, η επαναστατική προσφορά στο οικουμενικό κίνημα είναι ότι το ενθαρρύνει να ξεκινήσει με πολύπλοκες έννοιες και παραστάσεις, μεταξύ αυτών τις κανονικές και χαρισματικές. Η αρχή αυτή μπορεί να μην ξεκινήσει με την επικύρωση διαφορών, «Προτεστάντες/Ορθόδοξοι» για παράδειγμα, αλλά με την αναγνώριση μιας πνευματικής ανησυχίας στην πράξη του Συνοδικού και ηγεμονικού οικουμενισμού. Η ενότητα της εκκλησίας ενδέχεται να επιδιωχθεί και εκφραστεί στις συνοριακές και οριακές αλληλεπιδράσεις που μπορούν να αποσπάσουν το χαρισματικό και αντι-ηγεμονικό εντός του οικουμενικού κινήματος.\nΗ συνεχιζόμενη Ορθόδοξη συμμετοχή είναι θεμελιώδης για την εξακολουθηση της οικουμενικότητας του κινήματος. Αλλά το οικουμενικό κίνημα χρειάζεται μια εκκλησιολογία που, στα λόγια της Μαρσέλα Αλθάους-Ριντ, ανταποκρίνεται στη γεωγραφία του Θεού. Πρέπει να παραδοθεί ολοκληρωτικά στους ανθρώπινους αγώνες κι έτσι να αναπτύξει μια χαρισματική και αντι-ηγεμονική εκκλησιολογία που ανταποκρίνεται σε απτά ιστορικά έργα, με διαμεσολάβηση από οργανώσεις, ιδρύματα, και ανθρώπους. Το οικουμενικό κίνημα πρέπει να ανακαλύψει εκ νέου την κίνησή του, και μ’ αυτόν τον τρόπο να ενθαρρύνει την Εκκλησία να αναπτύξει μια εκκλησιολογία που κινείται προς έναν απελευθερωτικό οικουμενισμό.\nΟ Γκράχαμ Μαγκείοκ είναι θεολόγος και κληρικός της Εκκλησίας της Σκωτίας. Υπηρέτησε στην Εκτελεστική και Κεντρική Επιτροπή του ΠΣΕ (2006-2013) και ως αναπληρωτής συντονιστής του «Εκκλησίες Μαζί στη Βρετανία και την Ιρλανδία» (2014-2017). Διδάσκει θεολογία στο Faculdade Unida στη Βιτόρια της Βραζιλίας. Το άρθρο αυτό βασίζεται σε μέρη της διδακτορικής του διατριβής, που είχε τον τίτλο «Απελευθερώνοντας τον Οικουμενισμό: ένας εκκλησιολογικός διάλογος με την Τελική Αναφορά της Ειδικής Επιτροπής για την Ορθόδοξη Συμμετοχή στο Παγκόσμιο Συμβούλιο Εκκλησιών»\n Σε αυτό το άρθρο η λέξη «κανονικός/η/ο» σημαίνει «σύμφωνα με τους κανόνες την εκκλησίας», όχι «συνηθισμένο», η «φυσιολογικό».\nPosted in Greek Language on October 3, 2017 by Public Orthodoxy.\n← ОСВОБОДИТЕЛЬНЫЙ ЭКУМЕНИЗМ\tLiberating Ecumenism →


«Δε σταματάμε να ονειρευόμαστε - Θα αφήσουμε ψυχή και καρδιά εδώ για ένα μετάλλιο» - Aquafeed24\nΑρχική National Team «Δε σταματάμε να ονειρευόμαστε – Θα αφήσουμε ψυχή και καρδιά εδώ για...\n«Δε σταματάμε να ονειρευόμαστε – Θα αφήσουμε ψυχή και καρδιά εδώ για ένα μετάλλιο»\nΟ αρχηγός Γιάννης Φουντούλης, μιλώντας στην κάμερα της ΕΡΤ, δήλωσε:“Η πορεία μας έχει δείξει τι ποιότητα έχει αυτή η ομάδα, αφήσαμε πίσω ό,τι είχε προηγηθεί. Σήμερα όλα ξεκινούσαν από το μηδέν, δεν συγχωρούνταν τα λάθη. Δείξαμε μεγάλη πίστη για να πάρουμε την πρόκριση. Είναι μια ιστορική πρόκριση. Πώς μπορούμε να σταματήσουμε να ονειρευόμαστε, όταν φτάνουμε δύο παιχνίδια μακριά από το όνειρό μας”. ‘Όσο για το πότε κατάλαβε ότι είναι αγκαλιά με την πρόκριση; “Στο ημίχρονο είχαμε δεχθεί μόλις ένα γκολ, είχαμε αξιοποιήσει τις ευκαιρίες, στην άμυνα δείχναμε συμπαγείς και με συγκέντρωση. Όταν το σκορ πήγε στο 6-1, συνειδοτοποιήσαμε πως έπρεπε απλά να διαχειριστούμε το σκορ. Πριν έρθω σκεφτόμουν ότι μπορεί να είναι η τελευταία μου στιγμή με την Εθνική”.\n“Αυτό το θέμα με την άμυνα δεν είναι δικό μου, το έχουν πει οι προπονητές όλων των αθλημάτων. Η άμυνα δίνει τους τίτλους και τις προκρίσεις. Σήμερα μάς έδωσε μια μεγάλη νίκη και πρόκριση. Οι νίκες που κάναμε στο γκρουπ μάς έφεραν στην πρώτη θέση, που ίσως μας έδωσαν έναν πιο βατό αντίπαλο από τον άλλο όμιλο. Το ότι δεχθήκαμε ένα γκολ στο πρώτο μέρος, νομίζω έκοψε τα πόδια των αντιπάλων μας. Γι αυτό κι ήρθε ο εκνευρισμός.\nΔεν είμαστε ικανοποιημένοι μόνο με αυτή την πρόκριση. Η ομάδα δείχνει να είναι σε καλό φεγγάρι, να ξέρει τι θέλει. Σκεφτόμασταν το χιαστί για να αρπάξουμε την ευκαιρία και να πάμε στην τετράδα, γιατί μόνο αυτή σου επιτρέπει να κυνηγήσεις τα όνειρά σου, που είναι το μετάλλιο. Όπως είπα και στα παιδιά, θα αφήσουμε την ψυχή και την καρδιά μας εδώ. Δεν ξέρω τι θα γίνει στο τέλος, εμείς αυτό θα κάνουμε”.\nΟ πρώτος σκόρερ της Εθνικής και στον προημιτελικό (5 γκολ), ο Κωνσταντίνος Γενηδουνιάς, δήλωσε: “Δείξαμε από το γκρουπ ότι έχουμε παίξει καλύτερα, πιστεύαμε ότι είμαστε καλύτερη ομάδα, με περισσότερους παίκτες που μπορούν να αποφασίσουν αγώνες. Το δείξαμε στο νερό, με καταπληκτική άμυνα. Η Ελλάδα έχει πάει άλλη μια φορά σε ημιτελικό στους Άνδρες, το 2004. Δεν είμαστε ικανοποιημένοι ως εδώ, το χειρότερο είναι να κάνουμε δύο ήττες και να φύγουμε με άδεια χέρια. Πίστη, αφοσίωση και προσπάθεια, λοιπόν, για να έρθει το μετάλλιο”.\nΠροηγούμενο άρθροΗ Τελική φάση του πρωταθλήματος Β’ Εθνικής Γυναικών\nΕπόμενο άρθροΕυχαρίστησε Κουνδουράκη, καλωσόρισε Πεσματζόγλου το Ρέθυμνο!


misofeggaro - Mammyland\nmisofeggaro last won the day on 1 Ιανουαρίου\nmisofeggaro had the most liked content!\n8821 προβολές προφίλ\nmisofeggaro απάντησε στο θέμα του/της misofeggaro topic στο Θέλω να γίνω μαμά/μπαμπάς\nΚαι εγώ ταυρακι και άνεργη εδώ και 6 μήνες. Αλλά νομίζω ότι θα πάρουμε 7 ευρώ αύξηση από αυτό το μήνα στο επίδομα 😂🎉🎁 Ξεκίνησες ενέσεις εσύ κορίτσι μου;; έγινε η αρχή ε;;\nmisofeggaro απάντησε στο θέμα του/της Xanthoula_knkt topic στο Κατά τη διάρκεια της εγκυμοσύνης\nΑν κατάλαβα καλά έχεις μεγάλο κύκλο. Οπότε μπορεί να κινείται αργά και η Χοριακη σου, σαν να είναι θέμα οργανισμού εννοώ. Είναι καλό που είδατε σάκο γιατί θεωρώ ότι θα αποκλείσατε πιθανο εξωμητριο. Εύχομαι να προχωρήσει και να πάνε όλα καλά μέχρι το τέλος! Η αλήθεια είναι ότι όσο είσαι έγκυος το άγχος δεν περνάει ποτέ. Και το μεγαλύτερο χουνέρι που μπορείς να πάθεις είναι να σκούπιζεσαι με χαρτί υγείας που έχει κόκκινα λουλουδάκια! Εκεί σου κόβονται τα πόδια μέχρι να καταλάβεις ότι δεν είναι αίμα! Υπομονή καλή μου και ψυχραιμία! 🙏💪👶❄\nmisofeggaro απάντησε στο θέμα του/της popcorn topic στο Θέλω να γίνω μαμά/μπαμπάς\nΌλα καλά θα πάνε! Έχεις κάνει την αρχή, το σποράκι σου είναι μέσα σου και πολύ πιθανόν να έχει ήδη φωλιασει για τα καλά! Θα είμαστε εδώ να περιμένουμε τα ευχάριστα! Όσο για τα συμπτώματα, το ξέρω ότι παλεύεις από κάπου να πιαστείς για να μέτρια σεις το άγχος, αλλά είναι τα ίδια με της περιόδου. Οπότε το μόνο μπορείς να κάνεις είναι να περιμένεις! Να προσέχεις! 🤗💪👶🙏🙏😘\nΣυγχαρητήρια, τέλειος διπλασιασμός! Για να δεις καρδούλα ναι πρέπει να είναι ψηλή η Χοριακη. Όλα καλά θα πάνε! Θα δεις και την ενδοκρινολογο και όλα θα μπουν σε σειρά. Και εγώ χάρηκα! 😊😊😘😘👶💪🤗🤰\nΠερίοδο πότε είχες; μπορεί να είναι καθυστερημένη σύλληψη. Στις πόσες μέρες καθυστέρηση είσαι τώρα και πόσο είναι η Χοριακη σου; ο γιατρός σου τι λέει; Μερικές φορές αργεί να πάρει τα πάνω της η Χοριακη. Προγεστερονη δεν σου έδωσε;\nmisofeggaro απάντησε στο θέμα του/της Georgia_k topic στο Κατά τη διάρκεια της εγκυμοσύνης\nΜπράβο κορίτσι μου. Αυτό να κάνεις. Να προσέχεις το σποράκι σου. Και να μας ενημερώνεις πως πας! Με το καλό!\nΚορίτσι μου καλό μην απογοητευεσαι. Εγώ στα 30 γνώρισα τον άντρα μου. Και όλο περιμέναμε να γίνουν καλύτερες οι συνθήκες για να κάνουμε οικογένεια. Και ξέρεις τι κατάλαβα; πως όσο περιμένεις μπορεί να γίνουν και χειρότερα. Που θέλω να καταλήξω; ότι στη κάθε μία μας τα πράγματα έρχονται με διαφορετικό τρόπο. Και όσο και να προγραμματίσουμε, πολλά πράγματα δεν περνάνε από το χέρι μας. Όμως η επιστήμη έχει προοδεύσει τόσο πολύ που μας βοηθάει. Πχ αν εσύ βλέπεις ότι δεν έχεις απόθεμα ωαρίων, προχωράς σε κρυοσυντηρηση(δεν ξέρω αν το γράφω σωστα) μέχρι να λύσεις τα υπόλοιπα. Όμως να θυμάσαι πως αρκεί μόνο ένα καλό ωάριο για να γίνει το θαύμα. Και εγώ βλέπω πχ νεαρές κοπέλες να μιλάνε για ανεπιθύμητες εγκυμοσύνες, εγκυμοσύνες που προέκυψαν κατά λάθος ή πάνω στην παρορμηση της στιγμής και αναρωτιέμαι, εμένα γιατί δεν μου συνεβει ποτέ κάτι τέτοιο; και μετά σκέφτομαι, τι θα έκανες όμως τότε αν σου είχε συμβεί; Δεν πειράζει που σήμερα είσαι πεσμένη. Αρκεί αύριο να σηκωθείς. Αγκαλιά. 🤗🙏\nΠώς είσαι σήμερα κορίτσι μου; μίλησες με το γιατρό σου;\n@babyblue94 🙏🙏🙏🙏 Αντε και έχω έτοιμη τη σαμπάνια!\nΝαι Αντωνια μου μου ήρθε χθες, κυρία στην ώρα της! Το περίμενα όμως γιατί είχα κάνει την Τετάρτη τεστακι και είχαι πάρει και τη θερμοκρασία μου και ήταν χαμηλή. Οπότε τώρα θα βάλω ραντεβού με τον γυναικολόγο μου για να δούμε πως θα κινηθούμε. Δεν θυμάμαι αν σου έχω ευχηθεί, καλορίζικο το νέο σπίτι σας! Να γεμίσει με χαρές και γέλια, παιδικές φωνές και άπειρες όμορφες αναμνήσεις! Χαίρομαι πολύ που σας φέρνω γούρι, θα σας "γκαστρωσω" όλες, που θα μου πάτε! 😂😂😂🙏🙏🙏👶👶👶👶\nΩωωω και εγώ συγκινήθηκα... Μπράβο παιδάκια μου καλά! Σημασία έχει πως είσαι έγκυος, το πρώτο βήμα έγινε οπότε τα υπόλοιπα θα έρθουν όπως πρέπει! Βήμα βήμα τη φορά. Τώρα έχετε στόχο την Χοριακη, μετά τον υπέρηχο κτλ. 💪☃🎁\nΥπέροχο! Μόνο δάκρυα χαράς να τρέχουν από τα μάτια σου κοριτσάκι μου! Περιμένουμε να μας πεις αντιδράσεις! 🙏😍 ΥΓ τελικά δεν είμαι μόνο εγώ τρελή που έχω φορμακι να περιμένει για ένα νέο μωρό 😊\nΝα σε ρωτήσω, επειδή θέλω να ξεκινήσω και εγώ παρακολούθηση ωορηξιας, μόνο υπέρηχο κάνατε ή έπαιρνες και φάρμακα για να βοηθήσετε;\nΩραίες είναι οι εκπλήξεις, ειδικά αν μπορείς να τραβήξεις βίντεο. Θα σου πω όμως κάτι. Κάθε παιδί αξίζει την χαρά και τον ενθουσιασμό! Και γιατί να μην πάνε όλα καλά; Το λένε πολλές γυναίκες πως όταν φεύγει το άγχος έρχεται και το μωρό. Και εσύ αυτή τη στιγμή είσαι έγκυος! Άρα πρέπει να το χαρείς γιατί το αξίζεις. Κάνε λοιπόν ό,τι έχεις φανταστεί ως έκπληξη στον άντρα σου. 😊💝🙏👶\nΚαλό μου κορίτσι είναι μια χαρά θετικό, συγχαρητήρια! Είδες που γίνονται θαύματα? Σε ευχαριστώ, μου δίνεις ελπίδα! Χαίρομαι πολύ για εσένα! Καλή συνέχεια από εδώ και πέρα! ΥΓ εγώ αδιαθετησα, αναμενόμενο... Οπότε βουρ για ραντεβού με το γιατρό για να μπουν όλα σε σειρά!


Πόσο επικίνδυνο είναι ένα τσιγάρο την ημέρα; - Φαρμακευτικός Κόσμος\nΠόσο επικίνδυνο είναι ένα τσιγάρο την ημέρα;\n25/1/2018 9:43:18 πμ\nΔεν υπάρχει ασφαλές επίπεδο καπνίσματος υποστηρίζει νέα έρευνα\nΑκόμη και ένα τσιγάρο την ημέρα αυξάνει περίπου κατά 50% τον κίνδυνο για στεφανιαία νόσο και κατά 30% τον κίνδυνο για εγκεφαλικό, σύμφωνα με μια νέα βρετανική επιστημονική έρευνα.\nΟι ερευνητές από το Ινστιτούτο Καρκίνου του Πανεπιστημιακού Κολεγίου του Λονδίνου (UCL) μελέτησαν τα ευρήματα 141 ερευνών από τη χρονική περίοδο 1946-2015 και υπολόγισαν τον κίνδυνο από το κάπνισμα ενός, πέντε ή 20 τσιγάρων. Σύμφωνα με τα συμπεράσματά τους, ο κίνδυνος από το ένα τσιγάρο ημερησίως είναι μεγαλύτερος από ό,τι θεωρείτο έως σήμερα και ισοδυναμεί περίπου με το μισό κίνδυνο από το κάπνισμα 20 τσιγάρων την ημέρα.\nΠιο αναλυτικά, για τους άνδρες, που καπνίζουν ένα τσιγάρο την ημέρα, ο κίνδυνος για καρδιοπάθεια είναι στο 46% του κινδύνου που διατρέχουν όσοι καπνίζουν ένα πακέτο την ημέρα και ο κίνδυνος για εγκεφαλικό στο 41%.\nΓια τις γυναίκες που καπνίζουν ένα τσιγάρο τη μέρα, τα αντίστοιχα ποσοστά είναι 31% και 34% σε σχέση με τον κίνδυνο από το κάπνισμα 20 τσιγάρων.\nΣύμφωνα με τους ερευνητές, η μελέτη δείχνει πως είναι λανθασμένη η αντίληψη ότι το κάπνισμα λίγων τσιγάρων προκαλεί ελάχιστο έως καθόλου κίνδυνο. Οι επιστήμονες υπογράμμισαν ότι οι καπνιστές πρέπει να κόψουν τελείως το τσιγάρο, αν θέλουν να μειώσουν σημαντικά τον κίνδυνο για την υγεία τους. Επεσήμαναν επίσης ότι οι καρδιαγγειακές παθήσεις και όχι ο καρκίνος είναι ο μεγαλύτερος κίνδυνος πρόωρου θανάτου για έναν καπνιστή, προκαλώντας σχεδόν τους μισούς πρόωρους θανάτους (48%) μεταξύ των καπνιστών.\nΗ έρευνα δημοσιεύτηκε στο βρετανικό ιατρικό περιοδικό "British Medical Journal".\n11/6/2020 1:07:14 μμPfizer Ελλάς: Νέες πρωτοβουλίες για τη βελτίωση της ποιότητας ζωής


Ο Δ. Κωστούρος καταθέτει μηνυτήρια αναφορά για τη ρύπανση στον Αργολικό κόλπο\nΟ Δήμαρχος Ναυπλιέων, την Παρασκευή 19-2-2021, καταθέτει στον κ. Εισαγγελέα Πρωτοδικών Ναυπλίου μηνυτήρια αναφορά για τη σοβαρή και εκτεταμένη ρύπανση της θάλασσας, από τον αγωγό διάθεσης των λυμάτων της Εγκατάστασης Επεξεργασίας Λυμάτων Άργους – Ναυπλίου, η οποία έθεσε σε κίνδυνο τη δημόσια υγεία, το περιβάλλον και επίσης είχε ως συνέπεια το φαινόμενο της έντονης δυσοσμίας στην ευρύτερη περιοχή.\nMary 20 Φεβρουαρίου 2021 στις 04:41\nΚαι για το ντουμανι απο τα πυρηνοεργοστασια τιποτα;Ολα καλα δηλαδή;Χμμμ…..\nαναπλιώτης 19 Φεβρουαρίου 2021 στις 22:43\nΕσένα ποιός θα σε μηνύσει για την καταστροφή του τείχους του κάστρου στην Αρβανιτιά;;;;;;;\nαναπλιώτης 19 Φεβρουαρίου 2021 στις 19:39\nΔηλαδή για να καταλάβω, με τη μήνυση θα καθαρίσουν οι θάλασσες;;;; Θα “μπούν” κάποιοι φυλακή;;;\nΈνα μόνο να ξέρεις δήμαρχε, (των καρναβαλιών, και των χριστουγεννιάτικων δέντρων),\nΜΗ ΒΑΖΕΙΣ ΑΛΛΟ ΖΑΧΑΡΗ ΣΤΑ ΣΚΑΤΑ ΔΕΝ ΘΑ ΓΙΝΟΥΝ ΚΟΜΠΟΣΤΑ….\nΑνώνυμος 19 Φεβρουαρίου 2021 στις 17:55\nΑν ήσασταν τοπικοί άρχοντες σε χώρα της βορειας Ευρώπης και ρυπαινατε τη θάλασσα, όπως εδώ ξέρετε που θα ήσασταν τώρα;;;;;; στα κάγκελα, αλλά εδώ στη χώρα της νουδουλας κ του ΠΑΣΟΚ που σας έφτιαξαν αυτό που είστε, γιατί σε άλλη χώρα της Ευρώπης ούτε θα το σκεπτοσασταν αυτό, γιατί εκεί δεν τρώνε σανο όπως αυτοί που σας ψηφίζουν.\nΑνώνυμος 18 Φεβρουαρίου 2021 στις 23:59\nΠοιον μηνυεις ???? Τα μουτρα σου δεν τα βλεπεις καθολου στον καθρεφτη ?.?? Σε ποια πολη εισαι εσυ δημαρχος ???? Σε αλλον πλανητη ???. Δεν εχεις ευθυνες εσυ ??? Μονο για μπραβο και για ζητω εισαι ???\nΑνώνυμος 18 Φεβρουαρίου 2021 στις 23:56\nΚατα τα αλλα καμαρωνει σαν γυφτικο σκεπαρνι φορα που τον παιρνουν οι καμερες και βγαινει στα καναλια και καθε φορα που ερχονται ξενες επισκεψεις και κανει αδελφοποιησεις! Που ναξεραν οι ανθρωποι! Η πρωτη πρωτευουσα της Ελλαδας μας μαρανε και ας κοιμομαστε επανω και διπλα στα σκατα! Καλη μας ορεξη!\nΜπερμπακιτης 18 Φεβρουαρίου 2021 στις 21:59\nΑυτους ψηφίζετε αυτούς έχετε κύριοι της πρώτης πρωτεύουσας!!!!!\nΑννα Χρυσοβέργη 18 Φεβρουαρίου 2021 στις 21:48\n…αν ο Δήμαρχος έμαθε τώρα τι συμβαίνει …..δεν υπάρχει σωτηρία\nεμείς το ξέραμε πολύ καιρό …γιατί δεν μας ρώταγε ;;\nοι πρόγονοί μας έλεγαν …”Μεγαρέων δάκρυα”… ψεύτικα δάκρυα\nστα Μέγαρα καλλιεργούσαν πολλά κρεμμύδια…\nΑνώνυμος 18 Φεβρουαρίου 2021 στις 21:01\nΓια την Καραθώνα ρε δήμαρχε σε ποιόν θα κάνεις μηνυτήρια αναφορά δεν μας λες.\nΑνώνυμος 18 Φεβρουαρίου 2021 στις 21:17\nΕκεί πληρώνουμε το τίμημα κ κυρώσεις από την Ευρώπη


«Παρακαλάω να μην κλείσει το σχολείο»-Το γράμμα του Χρήστου, του μοναδικού μαθητή στους Αρκιούς - Δημοκρατική της Ρόδου\n18 Νοεμβρίου 2018 6:32 μμ | news room\nΤο πανέμορφο, νησί του Αιγαίου, που υπάγεται στο δήμο Πάτμου, με τους 35 μόνο κατοίκους. Το νησί, χωρίς ιερέα, χωρίς γιατρό. Το νησί με μόνο ένα δημοτικό σχολείο, μία δασκάλα και με μόνο ένα μαθητή…\nΕίμαι ο Χρήστος Καμπόσος και ζω σε ένα νησί του Αιγαίου Πελάγους , τους Αρκιούς. Στο νησί μου, ζούμε 35 άνθρωποι. Εμείς στην οικογένεια μου, είμαστε επτά άτομα: η μαμά, ο μπαμπάς, τα τρία αδέρφια μου – ο Μανώλης, ο Λευτέρης, ο Παναγιώτης – κι εγώ. Ο μεγαλύτερος αδερφός μου, ο Βασίλης, ζει στο Αγαθονήσι, επειδή εδώ στους Αρκιούς δεν έχει πολλές δουλειές. Ο μπαμπάς μου, είναι κτηνοτρόφος και η μαμά, μας φροντίζει όλους. Στην οικογένεια μου, είμαστε πολύ αγαπημένοι μεταξύ μας και ζούμε πολύ όμορφα, στο νησάκι μας. Γνωρίζω πως είμαι πολύ διάσημος, σε όλη την Ελλάδα επειδή είμαι ο μοναδικός μαθητής του Δημοτικού Σχολείου Αρκιών. Αυτό μου αρέσει, αλλά μερικές φορές είναι πολύ κουραστικό, γιατί τηλεφωνούν συνεχώς στο σπίτι μου, οι δημοσιογράφοι. Κάνουν πολλές ερωτήσεις στον μπαμπά και σ΄εμένα. Δε με ενοχλεί τόσο που είμαι μόνος μου στο σχολείο, γιατί η δασκάλα μου με αγαπά, μου μαθαίνει πολλά πράγματα για τον κόσμο όλο, με πηγαίνει εκπαιδευτικές εκδρομές και διδακτικές επισκέψεις. Εδώ στο νησί, δεν υπάρχουν άλλα παιδιά, γι αυτό για πρώτη φορά πέρυσι έμαθα τι είναι τα κάλαντα και το τριγωνάκι, επειδή τα είπαμε με τη δασκάλα μου στους κατοίκους την παραμονή των Χριστουγέννων και χάρηκα πάρα πολύ. Επίσης δε γνώριζα πολλά πράγματα, όπως: τί φορούσε η δασκάλα μου στα αυτιά της, τι είναι το χιόνι, το λεωφορείο, τα φανάρια, οι πολυκατοικίες, τα ταξίδια, οι παιδότοποι, τα μουσεία , οι προσκλήσεις, η αποταμίευση και πάρα πολλά άλλα.. Τώρα όμως, έχω μάθει για όλα αυτά , και στην επόμενη εκπαιδευτική εκδρομή θα μάθω ακόμα περισσότερα. Η δασκάλα μου, μου λέει συνεχώς πως πρέπει να διεκδικώ τα δικαιώματα μου σαν παιδί και να μην είμαι ξεχασμένος από το κράτος. Φέτος μαθαίνω και Αγγλικά με διαδικτυακή σύνδεση με κέντρο Ξένων Γλωσσών στη Λέρο και έχω συμμαθητές και νοιώθω ευτυχισμένος για όλα αυτά, που επιτέλους έχω, όπως όλα τα παιδιά στην υπόλοιπη Ελλάδα. Θέλω να γίνω δάσκαλος, να μάθω πολλές ξένες γλώσσες και να γνωρίσω όλη την Ελλάδα. Και παρακαλάω να μην κλείσει ποτέ το Σχολείο των Αρκιών, αλλά να έρθουν κι άλλα παιδιά! Προς το παρόν ετοιμαζόμαστε για την αυριανή γιορτή, της επετείου του Πολυτεχνείου. Πρέπει να ζωγραφίσω κάποια συνθήματα γι αυτό πρέπει να σας αφήσω. Με αγάπη, Χρήστος»


Ένας νεκρός αρκόθουπος δίπλα στη λεία του σε μια πόλη της Κύπρου\nΤι αναφέρει ο Λειτουργός του ΥΓΑΑΠ, Χάρης Νικολάου, για το εν λόγω συμβάν που δυστυχώς δεν είναι μεμονωμένο.\nTα γυάλινα κτήρια αποτελούν μία από τις σημαντικότερες ανθρωπογενείς αιτίες θανάτου για τα… πουλιά καθώς δεν μπορούν να αντιληφθούν τα τζάμια που καθρεφτίζουν και πέφτουν πάνω τους με ορμή. Στην Κύπρο, με τα ψηλά (γυάλινα) κτήρια να «ξεφυτρώνουν» πλέον παντού, το φαινόμενο αρχίζει να παίρνει μεγάλες διαστάσεις, όπως μάς ανέφερε ο Λειτουργός του Υπουργείου Γεωργίας, Αγροτικής Ανάπτυξης και Περιβάλλοντος, Χάρης Νικολάου.\n«Οι προσκρούσεις πουλιών σε γυάλινα κτήρια είναι ένα φαινόμενο που αυξάνεται επικίνδυνα σε όλο τον κόσμο», αναφέρει περαιτέρω. Πράγματι, μόνο στις Ηνωμένες Πολιτείες Αμερικής υπολογίζεται ότι ετησίως συμβαίνουν κατά μέσο όρο 600 εκατομμύρια θάνατοι πουλιών από πρόσκρουση σε κτήρια με τάση αύξησης.\n«Τα γυάλινα κτήρια αποτελούν παγίδες θανάτου αφού τα πουλιά παρασύρονται και κτυπούν σε αυτά κατά τη διάρκεια της πτήσης τους. Αυτό συνέβη και στον συγκεκριμένο Αρκόθουπο (Asio otus) που ενώ μετέφερε τη λεία του για να τραφεί σε περιοχή της Μακεδονίτισσας κτύπησε σε γυάλινο κτήριο με αποτέλεσμα να πεθάνει», τονίζει ο κ. Νικολάου, προσθέτοντας ότι «Πρέπει κάποια στιγμή να τεθεί θέμα σήμανσης ή αλλαγής υλικού των κτηρίων αυτών που ολοένα και αυξάνονται ώστε να μπορούν να αποφεύγονται από τα πουλιά».


Ej Bowman House Bed & Breakfast από 120€. Bed & Breakfast σε Lancaster - KAYAK\n2674 Lititz Pike, Lancaster, PA 17601, Ηνωμένες Πολιτείες\n+1 717 519 0808\nΣχετικά με την τοποθεσία Ej Bowman House Bed & Breakfast\nΑυτό το κατάλυμα (E J Bowman House Bed & Breakfast, Λάνκαστερ) απέχει 5 λεπτά με το αμάξι από: Hands-on House (αλληλεπιδραστικό παιδικό μουσείο) και Μουσείο Κοιλάδας Landis. Στις σημαντικές παροχές περιλαμβάνονται μια βιβλιοθήκη και καφές/τσάι στους κοινόχρηστους χώρους. Στους χώρους μας θα βρείτε δωρεάν στάθμευση χωρίς παρκαδόρο.\nΦωτογραφίες από το Ej Bowman House Bed & Breakfast\nΔιαθέσιμα δωμάτια στο Ej Bowman House Bed & Breakfast\nΠαροχές στο Ej Bowman House Bed & Breakfast\nΚριτικές για το Ej Bowman House Bed & Breakfast\nLandis Valley Museum2.3 χλμ\nLongs Park4.9 χλμ\nLancaster Amtrak Station5.1 χλμ\nAmerican Consolidated Tobacco Companies Buildings5.5 χλμ\nClipper Magazine Stadium5.8 χλμ\nFranklin and Marshall College5.9 χλμ\nA. B. Hess Cigar Factory and Warehouses6.2 χλμ\nNorth Museum of Natural History and Science6.4 χλμ\nPresident James Buchanan's Wheatland6.7 χλμ\nLancaster Quilt & Textile Museum6.8 χλμ\nDemuth Foundation6.8 χλμ\nHeritage Center Museum of Lancaster County6.9 χλμ\nEj Bowman House Bed & Breakfast: Συχνές ερωτήσεις\nΠού βρίσκεται το Ej Bowman House Bed & Breakfast;\nΤο Ej Bowman House Bed & Breakfast βρίσκεται στη διεύθυνση 2674 Lititz Pike, 6,9 χλμ. από το κέντρο της πόλης Lancaster. Το κοντινότερο αξιοθέατο στο Ej Bowman House Bed & Breakfast είναι: Landis Valley Museum.\nΠότε είναι το check-in και το check-out στο Ej Bowman House Bed & Breakfast;\nΣτο Ej Bowman House Bed & Breakfast, το check-in γίνεται στις 16:00 και το check-out στις 11:00.\nΠροσφέρει το Ej Bowman House Bed & Breakfast δωρεάν Wi-Fi;\nΝαι, το Ej Bowman House Bed & Breakfast προσφέρει δωρεάν Wi-Fi.\nΠροσφέρει το Ej Bowman House Bed & Breakfast δωρεάν πάρκινγκ;\nΝαι, το Ej Bowman House Bed & Breakfast προσφέρει δωρεάν πάρκινγκ.\nΠροσφέρει το Ej Bowman House Bed & Breakfast δωρεάν μεταφορά αεροδρομίου;\nΌχι, το Ej Bowman House Bed & Breakfast δεν προσφέρει δωρεάν μεταφορά αεροδρομίου.\nΠόσο απέχει το Ej Bowman House Bed & Breakfast από το αεροδρόμιο;\nΤο Ej Bowman House Bed & Breakfast απέχει 2,5 χλμ. από το Lancaster. Το Ej Bowman House Bed & Breakfast απέχει 40,3 χλμ. από το Harrisburg.\nΈχει πισίνα το Ej Bowman House Bed & Breakfast;\nΌχι, το Ej Bowman House Bed & Breakfast δεν έχει πισίνα.\nQuality Inn & Suites Lancaster Pennsylvania2,42 χλμ\nThis Old House on the Green, minutes from downtown10 Εξαιρετικό (14 κριτικές)2,74 χλμΜόνο για ενήλικες, Κουζίνα, wifi+284€\nΑναζητήστε εκπτώσεις για το Ej Bowman House Bed & Breakfast σε Lancaster με την KAYAK. Αναζητήστε τη φθηνότερη προσφορά ξενοδοχείου για το Ej Bowman House Bed & Breakfast σε Lancaster. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Ej Bowman House Bed & Breakfast με την προσφορά που σας ταιριάζει καλύτερα. από 120€/βράδυ (οι πιο πρόσφατες τιμές για το ξενοδοχείο).


Τον ΤΣΑΚΙΣΕ τον Βαρδινογιάννη η Αλοιμόνου! Τόσα θα της δίνει για διατροφή… Τον διώχνει και από το σπίτι! (ΒΙΝΤΕΟ) - Yousay.gr\nΔιαβάστε ακόμα: Αποκλειστικό! Survivor 2: Ο ρόλος του Μισθοφόρου και ο δεύτερος παίκτη από το Survivor 1 που μπαίνει! Θα δούμε τον Αγγελόπουλο;\nΤο είδαμε και ΠΑΓΩΣΑΜΕ! ΔΕΙΤΕ που ζει η ζάμπλουτη μαγείρισσα ΒΕΦΑ! Τα πλούτη, ο θάνατος των παιδιών της, τα…\nEurovision 2018: Τα προγνωστικά του στοιχήματος! Περνάει ή όχι τελικό η Ελλάδα;


Σίσσυ Χρηστίδου: Η δημόσια αναφορά στον Θοδωρή Μαραντίνη - «Στον γάμο μας...» - News - Youweekly\nΠριν από λίγη ώρα, μέσα από τη σημερινή της εκπομπή, η Σίσσυ Χρηστίδου βρήκε αφορμή να κάνει μία δημόσια αναφορά στον πρώην σύζυγό της, Θοδωρή Μαραντίνη. Συγκεκριμένα, αναφέρθηκε σε ένα στιγμιότυπο από τον γάμο τους.\nΗ παρουσιάστρια έδειχνε το δώρο που δίνει σήμερα η εκπομπή της, το οποίο είναι ένα μονόπετρο. Αφού έριξε μία σπόντα στον Κωνσταντίνο Βασάλο όπως συνηθίζει να τον πειράζει για τον γάμο του με την Ευρυδίκη Βαλαβάνη, σχολίασε και κάτι που αφορά την ίδια.\nΣυγκεκριμένα, ένας από τους συνεργάτες της, τη ρώτησε εάν φοράει ακόμα το δικό της μονόπετρο. Τότε εκείνη γέλασε και απάντησε: «Δεν το φόρεσα ποτέ, μόνο στον γάμο μου». Δείτε εδώ και μία υπέροχη φωτογραφία των παιδιών τους.


‘Γέρση, είσαι το κόκκινο στο αίμα μου’, το νέο βιβλίο της Αργυρούς Μαργαρίτη παρουσιάζεται σήμερα στην Ξάνθη/ Ετοιμάζει βιβλίο για τις μοδίστρες του ’50 στην Ξάνθη! | Όμορφη Πόλη\nΑρχική » ‘Γέρση, είσαι το κόκκινο στο αίμα μου’, το νέο βιβλίο της Αργυρούς Μαργαρίτη παρουσιάζεται σήμερα στην Ξάνθη/ Ετοιμάζει βιβλίο για τις μοδίστρες του ’50 στην Ξάνθη!\nΥποβλήθηκε από tarnaout στις Δευ, 2018-03-19 15:17.\nΑριστοτεχνικά δένει τη ζώσα ιστορία με τις ζωές των ανθρώπων της κοσμοπολίτικης Σμύρνης λίγο πριν την καταστροφή.\nΟι ήρωες της, μορφές οικείες για τον αναγνώστη, λες και προσπαθεί να τους ξανανασύρει στη μνήμη από μια αλλοτινή αφήγηση για την κιμπάρικη ζωή στη Μικρασία, η δε περιγραφή χαρακτήρων και χώρων, κινηματογραφική. Οι εικόνες διαδέχονται η μια την άλλη και ο αναγνώστης γυρίζει σελίδες με όλες του τις αισθήσεις ενεργοποιημένες.\nΤο νέο μυθιστόρημα της Αργυρούς Μαργαρίτη ‘Γέρση, είσαι το κόκκινο στο αίμα μου’ καταργεί το χρόνο: η Γέρση , ο Γιωργής, ο Σελίμ και όλοι τριγύρω τους ‘ανασταίνουν’ στο παρόν ότι βίωσαν οι πρόγονοι μας στο πρόσφατο παρελθόν. Ιστορίες ανθρώπινες δηλαδή.\nΓια το Ξανθιώτη αναγνώστη γίνεται ακόμη πιο ελκυστικό αφού η ιστορία των ανθρώπων της πόλης του καπνού, δένεται αρμονικά με τις βόλτες στους δρόμους της αριστοκρατικής Σμύρνης.\nΈνα ταξίδι πίσω στο χρόνο και ένα συναπάντημα με τα πανομοιότυπα διαχρονικά ανθρώπινα συναισθήματα, θα έχουν την ευκαιρία σήμερα να βιώσουν οι συμπολίτες/σες που θα αποδεχθούν την πρόσκληση του Συλλόγου Μικρασιατών Ν.Ξάνθης ‘Αλησμόνητες Πατρίδες’ και του βιβλιοπωλείου Πυργελή, να συναντηθούν στις 19:00 στην Καπναποθήκη Π του Ιδρύματος Θρακικής Τέχνης και Παράδοσης , για να ‘ξεναγηθούν’ στη Σμύρνη λίγο πριν την καταστροφή και να συναισθανθούν τους ήρωες του νέου μυθιστορήματος της Α.Μαργαρίτη.\nΓια το βιβλίο θα μιλήσει η κ. Πηνελόπη Καμπάκη- Βουγιουκλη , καθηγήτρια Εφαρμοσμένης Γλωσσολογίας ενώ παρούσα θα είναι και η συγγραφές.\nΣτην σημερινή ενημερωτική εκπομπή του δημοτικού ραδιοφώνου, η κ. Μαργαρίτη κάλεσε τους συμπολίτες να προσέλθουν – η είσοδος είναι ελεύθερη για το κοινό- στην εκδήλωση ενώ αποκάλυψε ότι το επόμενο της βιβλίο θα είναι αφιερωμένο στις ξακουστές μοδίστρες της Ξάνθης του 1950!


Η εταιρία ecoplus είναι πιστοποιημένη κατά ISO9001 από την TUV NORD GROUP στις απεντομώσεις των τροφίμων και τους χώρους αποθήκευσης τροφίμων και καπνού.\nΥπεύθυνα και επαγγελματικά, εφαρμόζει συστήματα Ολοκληρωμένης Διαχείρισης Παρασίτων(IPM) με μεθόδους απεντόμωσης με φωσφίνη και υποκαπνισμό, έχοντας άριστα αποτελέσματα στην πλήρη εξόντωση των εντόμων παράλληλα με την απόλυτη ασφάλεια προς τον άνθρωπο και τα προϊόντα.\nΑπεντόμωση με Φωσφίνη\nΗ φωσφίνη είναι μια εξειδικευμένη μορφή απεντόμωσης με υποκαπνισμό. Είναι ένα τοξικό αέριο που εκλύεται από το φωσφοριούχο άργιλο και το φωσφοριούχο μαγνήσιο και που στις κατάλληλες συνθήκες θερμοκρασίας (υγρασία), με την κατάλληλη συγκέντρωση για ένα επαρκές χρονικό διάστημα, είναι θανατηφόρο για τα επιβλαβή παράσιτα σε όλα τα στάδια ανάπτυξής τους.\nΕφαρμόζεται μόνο σε κατάλληλους, πλήρως στεγανοποιημένους χώρους.\nΈχει ευρύ πεδίο εφαρμογής. Μπορεί να χρησιμοποιηθεί σε όλους πρακτικά του βρώσιμους σπόρους (σιτηρά, όσπρια, ξηρούς καρπούς) και σε επεξεργασμένα προϊόντα όπως καπνά και ζωοτροφές χωρίς να επηρεάζει τα χαρακτηριστικά ή τη γεύση τους.\nΕξασφαλίζει καθολική καταπολέμηση. Η φωσφίνη θανατώνει όλα τα έντομα και τα ακάρεα , σε όλα τα στάδια της ανάπτυξης τους (από αυγά έως ενήλικα) καθώς και τα τρωκτικά.\nΈχει μεγάλη διεισδυτική ικανότητα. Το αέριο που εκλύεται, λόγο της υψηλής πίεσης ατμού των μορίων του, έχει την ιδιότητα να διεισδύει σε κάθε σημείο μιας εγκατάστασης καθώς και μέσα στα υπό απεντόμωση προϊόντα (χύμα ή συσκευασμένα). Έχει μετρηθεί πως η φωσφίνη διεισδύει μέχρι και σε βάθος 15 μέτρων ακόμη και στις πιο πυκνά αποθηκευμένες συσκευασίες προϊόντων, κάτι που δεν μπορούν να φτάσουν οι άλλες μορφές απεντόμωσης όπως (ψεκασμοί, ψυχρές θερμές εκνεφώσεις κλπ).\nΑντιδρά πλήρως με την ατμοσφαιρική υγρασία χωρίς να αφήνει υπολείμματα.\nΗ εταιρεία μας εφαρμόζει όλα τα μέτρα ασφαλείας για την απεντόμωση, τα οποία είναι:\nΌλα τα κατάλληλα ατομικά και ομαδικά μέσα προστασίας (μάσκα με ειδικά φίλτρα φωσφίνης, γάντια, προστατευτική φόρμα, όργανα μέτρησης αέριας συγκέντρωσης φωσφίνης, φαρμακείο).\nΗ εφαρμογή της συγκεκριμένης απεντόμωσης οφείλει να γίνεται πάντα από εξειδικευμένο επαγγελματία Γεωπόνο και σύμφωνα με τους κανόνες ασφαλούς χρήσης τοξικών αερίων, χωρίς να θέτει σε κίνδυνο ανθρώπους, ζώα και εγκαταστάσεις.\nΧρησιμοποιείται μόνο σε κατάλληλους από πλευράς στεγανότητας χώρους όπως, silo, αποθήκες, containers, καμίνια, πλοία κ.α.\nΠροϊόντα στα οποία εφαρμόζεται είναι: σιτηρά (άλευρα, μπισκότα κ.α.), καπνά, όσπρια, ξηροί καρποί, σπόροι, μπαχαρικά, βαμβάκι κλπ.\nΈντομα από τα οποία καταπολεμά είναι: Lasioderma serricorne, Sitophilus granarius, Tribolium castaneum, Oryzaephilus surinamensis, Ephestia cautella, Plodia interpunctella, Sitotroga cerealella.\nΟ υποκαπνισμός είναι ένα είδος εξειδικευμένης απεντόμωσης, που συνιστάται για προϊόντα που είναι αποθηκευμένα σε silo, χαρτοκιβώτια, πλοία κλπ.\nΗ εταιρία ecoplus, με την πολυετή εμπειρία της και την άριστα εκπαιδευμένη επιστημονική της ομάδα, εγγυάται τα καλύτερα αποτελέσματα προς αποφυγή της ποιοτικής ή ποσοτικής υποβάθμισης των προϊόντων σας.


Είχε τεράστια περιουσία, αλλά έτρωγε χαλασμένο κρέας και ψόφια πουλιά, ενώ δάνειζε χρήματα που δεν τα ζήταγε πίσω. Τζον Μέγκοτ. | Κέρκυρα Corfu TV News\nCorfu TV News | 29 Δεκ, 2019 | 18:03\nΕίχε τεράστια περιουσία, αλλά έτρωγε χαλασμένο κρέας και ψόφια πουλιά, ενώ δάνειζε χρήματα που δεν τα ζήταγε πίσω. Τζον Μέγκοτ.\nΤον 17ο αιώνα έζησε ένας άνθρωπος που έμοιαζε αρκετά με τον χαρακτήρα του Ντίκενς και πολλοί αναγνώστες του βιβλίου υποστήριξαν ότι ο Κάρολος Ντίκενς δανείστηκε τα χαρακτηριστικά του Σκρουτζ, από τον υπαρκτό Τζον Μέγκοτ. Ορφανός από μικρός Ο Τζον Ελβς, ο πραγματικός Εμπενίζερ Σκρουτζ.\nΟ θείος του Τζον, ο Χάρβεϊ, είχε το ίδιο σκεπτικό. Άφησε τη μεγάλη ακίνητη περιουσία του να ρημάξει, ντυνόταν με ρούχα πεθαμένων συγγενών και τρεφόταν μόνο με ότι έπιανε στο κυνήγι. Καθώς ο Χάρβεϊ ήταν ανύπαντρος και δεν είχε παιδιά, ο Τζον τον επισκεπτόταν με σκοπό να κληρονομήσει την περιούσια του. Μάλιστα, άλλαξε το επώνυμο του από Μέγκοτ σε Ελβς, που ήταν το επώνυμο του θείου του για να του αποδείξει ότι το όνομά του θα συνέχιζε να υπάρχει και μετά το θάνατό του. Το 1763,ο Χάρβεϊ πέθανε και ο Τζον κληρονόμησε 350.000 λίρες.\nΜαζί με τα χρήματα όμως, φαίνεται ότι καθώς μεγάλωνε κληρονόμησε και κάποιες συνήθειες του θείου του. Αν και όταν ήταν νέος λάτρευε τις πολυτέλειες, στην ώριμη ηλικία δεν σπαταλούσε πλέον τίποτα για τον εαυτό του. Προτιμούσε το «κέρασμα». Συνέχισε πάντως να δανείζει πολλά χρήματα και να στοιχηματίζει ακόμη περισσότερα σε τυχερά παιχνίδια. Παρόλα αυτά, άφησε τα ακίνητα του που είχαν ξεπεράσει τα 100 στην απόλυτη παρακμή, ντυνόταν σαν ζητιάνος και δεν χρησιμοποιούσε μεταφορικό μέσο. Στη διάθεση του είχε μόνο ένα άλογο που το χρησιμοποιούσε μόνο όταν έβρεχε και το έδαφος ήταν μαλακό, ώστε να μην χρειαστεί να το πεταλώσει.\nΤο 1774, ο Ελβς εκλέχθηκε στο Βρετανικό Κοινοβούλιο, αλλά αρνήθηκε όλα τα κοινοβουλευτικά προνόμια και την χρηματοδότηση για την καθιερωμένη καμπάνια των πολιτικών. Τα μόνα χρήματα που ξόδευε ήταν για το μεσημεριανό του. Τα 12 χρόνια που έμεινε στο αξίωμα, κυκλοφορούσε σχεδόν ρακένδυτος και έτρωγε πάρα πολύ λιτά. Από την πολιτική αποσύρθηκε, καθώς δεν ήθελε να δώσει ούτε μια λίρα στην εκστρατεία για επανεκλογή. Συνέχισε να δίνει χρήματα σε αυτούς που του ζητούσαν και υπολογίζεται ότι μέχρι το 1786 είχε δανείσει πάνω από 150 χιλιάδες λίρες. Η περιουσία του ξεπερνούσε το 1 εκατομμύριο λίρες, αλλά πέθανε ως ο φτωχότερος άνθρωπος. Προς το τέλος της ζωής του, ο χρόνιος υποσιτισμός και οι βασανιστικές δοκιμασίες που ο Ελβς επέβαλλε στον εαυτό του, κλόνισαν την ψυχική του υγεία. Υπήρχαν φορές που αγόραζε ολόκληρο γουρούνι και το έτρωγε για μέρες. Επειδή δεν υπήρχαν ακόμη τότε τα ψυγεία με τον πάγο, ο Ελβς μπορούσε να φάει ακόμη και χαλασμένο κρέας προκειμένου να μη δώσει λεφτά για φρέσκο κρέας ή λαχανικά. Έφτασε στο εξωφρενικό σημείο να τρέφεται από πεθαμένα πουλιά που άρπαζε από πεινασμένους αρουραίους.\nΟ Ελβς, όπως ο Σκρουτζ, φύλαγε τα λεφτά του και φοβόταν μήπως κάποιος του κλέψει την περιουσία Η συνολική του περιουσία άγγιζε το 1 εκατομμύριο λίρες, αλλά ο ίδιος μάζευε ένα ένα τα νομίσματα, τα τύλιγε σε χαρτοπετσέτες και τα έκρυβε σε κάθε γωνιά του σπιτιού του. Τα βράδια έμενε ξύπνιος προσπαθώντας να θυμηθεί πού τα είχε κρύψει, ενώ παράλληλα φώναζε σε ανύπαρκτους ληστές ότι κανείς « δεν θα κλέψει την περιουσία του και θα κρατήσει τα λεφτά του».\nΒιβλίοΕμπενίζερ ΣκρουτζΚάρολος ΝτίκενςΤζον ΜέγκοτΧριστουγεννιάτικα Κάλαντα


ΝΙΚΗ ΧΩΡΙΣ ΑΝΤΙΚΡΙΣΜΑ ΓΙΑ ΛΙΒΕΡΠΟΥΛ ! (ΒΙΝΤΕΟ) – spld live\nΝΙΚΗ ΧΩΡΙΣ ΑΝΤΙΚΡΙΣΜΑ ΓΙΑ ΛΙΒΕΡΠΟΥΛ ! (ΒΙΝΤΕΟ)\nΤου συνεργάτη μας Παντελή Καρκαλέτσου.\nΗ Λίβερπουλ γνώριζε εκ των προτέρων, ότι για να στεφθεί αυτή πρωταθλήτρια χρειαζόταν νίκη και παράλληλα στραβοπάτημα της Σίτι στην έδρα της Μπράιτον. Κάτι τέτοιο δε συνέβη με τους Κόκκινους να αρκούνται στη 2η θέση, αν και κατά τη διάρκεια του πρωταθλήματος προπορεύονταν με επτά βαθμούς έναντι της πρωταθλήτριας Σίτι.\nΟι Κόκκινοι μπήκαν δυνατά στην αναμέτρηση έχοντας την κατοχή, την πρωτοβουλία των κινήσεων, αλλά ταυτόχρονα έμοιαζαν και αγχωμένοι με φυσικό επακόλουθο να μην μπορούν να απειλήσουν ουσιαστικά. Το άγχος των συμπαικτών του απέβαλε στο 17’ ο Σαντιό Μανέ που εκμεταλλεύτηκε στο έπακρο την ασίστ του Αλεξάντερ Άρνολντ ανοίγοντας το σκορ.\nΗ είδηση της επίτευξης τέρματος της Μπράιτον χαροποίησε τους φιλάθλους στις εξέδρες του Άνφιλντ, ωστόσο επισκιάστηκε από την άμεση απάντηση και την ολική ανατροπή της Σίτι δέκα λεπτά αργότερα. Επόμενη καλή φάση στο 34’ με τον Σαλάχ να σουτάρει και την μπάλα να περνά πάνω από την εστία του Ρουί Πατρίσιο. Στο 44’ σειρά της Γούλβς να απειλήσει με τον κεραυνό του Ντόχερτι να σταματά στο δοκάρι. Το πρώτο μέρος, τελείωσε χωρίς κάποια άλλη ευκαιρία για γκολ.\nΣτην επανάληψη, οι Ρεντς συνέχισαν να έχουν τα ηνία, αλλά με την Γούλβς να προσπαθεί να απειλήσει με τον Χιμένες στο 60’ χωρίς επιτυχία. Τρία λεπτά αργότερα ο Οριγκί με γυριστό σουτ απειλεί τον τερματοφύλακα των φιλοξενουμένων. Οι Λύκοι όταν έβρισκαν χώρους απειλούσαν και στο 69′ πλησίασαν την ισοφάριση, όταν ο Ζότα βγήκε τετ α τετ με τον Αλισον, αλλά νικήθηκε από τον Βραζιλιάνο. Οι Κόκκινοι κλείδωσαν τη νίκη στο 81΄με τον Μανέ(από θέση οφσάιτ)\nΛΙΒΕΡΠΟΥΛ: Άλισον, Αλεξάντερ-Άρνολντ, Ματίπ, Φαν Ντάικ,Ρόμπερτσον (84′ Γκόμες), Φαμπίνιο, Βαϊνάλντουμ,(88′ Τσάμπερλεϊν), Σαλάχ, Μανέ, Οριγκί(63’ Μίλνερ).\nΓΟΥΛΒΣ: Ρουί Πατρίσιο, Μπένετ, Κόουντι, Μπολί, Ντόχερτι(80’ Τραορέ), Ντεντόνκερ, Μουτίνιο (84′ Γουάιτ), Νέβες, Ότο, Χιμένες, Ζότα.\nΠΡΩΤΑΘΛΗΤΡΙΑ ΑΓΓΛΙΑΣ Η ΣΙΤΙ ! (ΒΙΝΤΕΟ)\nΕΝ ΩΡΑ ΟΔΗΓΗΣΗΣ ΜΙΛΑΤΕ ΣΤΟ ΚΙΝΗΤΟ ΑΦΑΙΡΕΙΤΑΙ Η ΑΔΕΙΑ ΓΙΑ 2 ΜΗΝΕΣ- ΜΕ ΤΑ HANDSFRE ΤΙ ΓΙΝΕΤΑΙ;


ARILUX® 65.6FT 10M / 15M / 20M 5050 Smart LED Strip Light Non-waterproof RGB Rope Lamp with bluetooth Music Controller + Remote Control Χριστουγεννιάτικες Διακοσμήσεις Εκκαθάριση Χριστουγεννιάτικω Κριτικές - Banggood Ελληνικά Online Shopping\nΠραγματικά το λατρεύω. Απλά κατέβασε την εφαρμογή εύκολα για να ελέγξεις τα φώτα LED. Εγώ έχω τα 20 μέτρα, οπότε εσύ έχεις 5 επί 5 μέτρα. Αν παίζεις μουσική, το φως χορεύεις με τη μουσική σου, που είναι φοβερό. Το σύρμα είναι παχύ και καλής ποιότητας. Ο Μπάνγκγκουντ για την γρήγορη αποστολή\nΠολύ καλό προϊόν, μας πήρε λίγο χρόνο να φτάσουμε αλλά είναι καλό το προϊόν, μόνο που η APP δεν λειτουργεί σωστά στο ανδροειδές\nΚαλός φωτισμός ταινίας με μόλυβδο\nLED Εσωτερικό Αυτοκίνητο Φωτιστικά Δαπέδου Strip RGB 6M EL Διακόσμηση Οπτικών Ινών Λάμπα Φωτιστικό Bluetooth App Control


forum.math.uoa.gr • Προβολή θέματος - Θερινό Σχολείο 2010 στον Δημόκριτο\nΗμερομηνία 17 Δεκ 2018, 10:17\nΘερινό Σχολείο 2010 στον Δημόκριτο\nΘέμα δημοσίευσης: Θερινό Σχολείο 2010 στον Δημόκριτο\nΔημοσιεύτηκε: 25 Μάιος 2010, 22:36\nΤο Εθνικό Κέντρο Έρευνας Φυσικών Επιστημών “Δημόκριτος”, συνεχίζοντας μία μακρά παράδοση, διοργανώνει από 5 έως 16 Ιουλίου 2010 Θερινό Σχολείο προσανατολισμού και ενημέρωσης, που απευθύνεται σε πτυχιούχους και τελειόφοιτους ΑΕΙ/ΤΕΙ.\n* ένα Γενικό Κύκλο, όπου παρουσιάζονται γενικά τα γνωστικά πεδία δραστηριότητας του ''Δ'' με τις τελευταίες ερευνητικές εξελίξεις σε κάθε πεδίο, και\n* τρεις παράλληλους Ειδικούς Κύκλους, όπου παρουσιάζονται πιο εξειδικευμένα θέματα.\n* Περιβάλλον -Ενέργεια -Ασφάλεια\n* Πληροφορική -Τηλεπικοινωνίες -Μικροηλεκτρονική\nΥΠΟΒΟΛΗ ΑΙΤΗΣΕΩΝ ΜΕΧΡΙ 21 ΙΟΥΝΙΟΥ 2010\n15310 Αγία Παρασκευή, κα Ι. Αποστόλου, κος Β. Χρυσαφιάδης\nΤηλ:210 650 3055, Fax:210 651 0384, e-mail: therino_sxoleio@edu.demokritos.gr\nΘέμα δημοσίευσης: Re: Θερινό Σχολείο 2010 στον Δημόκριτο\nΔημοσιεύτηκε: 28 Μάιος 2010, 23:40\nσε ποιαν περιοχη ειναι το θερινο σχολειο???\nΔημοσιεύτηκε: 01 Ιουν 2010, 08:49\nΟ Δημόκριτος είναι στην Αγ. Παρασκευή, στους πρόποδες του Υμηττού κάτω από την Αττική οδό (έξοδος Υ3). Με συγκοινωνία μπορείς να πας με μετρό μέχρι Νομισματοκοπείο και μετά λεωφορείο Β5 ή 407.\nΔες εδώ για περισσότερες πληροφορίες για το πως μπορείς να πας.


- Υποβολή αίτησης έως 31/12/2012, με έκπτωση 40% στις προσαυξήσεις.\n- Υποβολή αίτησης μετά την 1/1/2013, χωρίς έκπτωση στις προσαυξήσεις.\n- Καταβολή της πρώτης δόσης μέχρι το τέλος του επόμενου μήνα της υποβολής της αίτησης. Η δόση προσδιορίζεται στο 20% της τρέχουσας ασφαλιστικής εισφοράς και δεν μπορεί να είναι μικρότερη των 150 ευρώ.\n- Η μη καταβολή έστω και μίας δόσης, επιφέρει απώλεια του διακανονισμού.\n- Καταβολή της πρώτης δόσης ή της εφάπαξ εξόφλησης έως το τέλος του επόμενου μήνα της υποβολής της αίτησης. Η δόση προσδιορίζεται από το ύψος της οφειλής.\nΠαρακαλούμε να αποστείλετε την παρούσα, μαζί με το συνημμένο ΦΕΚ, στους Εμπορικούς Συλλόγους μέλη σας. Είμαστε στην διάθεσή σας για οποιαδήποτε περαιτέρω πληροφόρηση.


ΓΕΩΠΟΝΙΚΟΣ ΣΥΛΛΟΓΟΣ ΜΑΓΝΗΣΙΑΣ-ΔΕΛΤΙΑ ΤΥΠΟΥ ΓΕΩΠΟΝΙΚΟΣ ΣΥΛΛΟΓΟΣ ΜΑΓΝΗΣΙΑΣ- ΔΕΛΤΙΑ ΤΥΠΟΥ: Brand names στην παιδεία\nΧΩΡΙΣ ΕΛΛΗΝΙΚΗ ΠΑΡΟΥΣΙΑ. Στη λίστα των πιο φηµισµένων πανεπιστηµίων του κόσµου δεν υπάρχει ελληνικό. Τα τελευταίαχρόνια πάντως κυκλοφορούν δεκάδες κατατάξεις πανεπιστηµίωναπό διάφορους φορείς (π.χ. Πανεπιστήµιο Σαγκάης) και µέσα ενηµέρωσης στις οποίες χρησιµοποιούνται διαφορετικά κριτήρια. Ετσι σε άλλες τα ελληνικά πανεπιστήµια εµφανίζονται σε σχετικά καλές θέσεις, όπως σε αυτήν του QS World UniversityRankings – όπου το Πολυτεχνείο της Αθήνας κατετάγη πέρυσι στην 114ηκαλύτερη θέση του κόσµου στοντοµέα της Μηχανικής και Τεχνολογίας και συνολικά 5 ελληνικά πανεπιστήµια ήταν στη λίστα των 500 καλύτερων του κόσµου – και σεάλλες δεν περιλαµβάνονται.\nΝέα παγκόσµια κατάταξη σχολών από τους «Τάιµς» βάσει της φήµης τους\nπανεπιστηµιακοί διεθνούς κύρους από 131 χώρες έδωσαν τις εκτιµήσεις τους για τη διδασκαλία και την έρευνα που διεξάγεται στα ιδρύµατα ώστε να δηµιουργηθεί η Κατάταξη Παγκόσµιας Φήµης των πανεπιστηµίων.\n∆είτε την πλήρη κατάταξη:\nστις 1:38 π.μ. Αναρτήθηκε από ΓΕΩΠΟΝΙΚΟΣ ΒΟΛΟΥ Ετικέτες Brand names στην παιδεία


Κορονοϊός: Στα 2.691 τα νέα κρούσματα, 123 οι διασωληνωμένοι και 14 νέοι θάνατοι | Liberal.gr\nΠαρασκευή 16 Ιουλίου 2021, 17:34\nΚορονοϊός: Στα 2.691 τα νέα κρούσματα, 123 οι διασωληνωμένοι και 14 νέοι θάνατοι\nΣτα 2.691 ανέρχονται τα κρούσματα κορονοϊού που ανιχνεύθηκαν το τελευταίο 24ωρο, όπως ανακοίνωσε ο ΕΟΔΥ το απόγευμα της Παρασκευής. Οι ασθενείς με COVID-19 που νοσηλεύονται διασωληνωμένοι στις ΜΕΘ ανέρχονται σε 123, ενώ καταγράφηκαν και 14 νέοι θάνατοι.\nΤα νέα εργαστηριακά επιβεβαιωμένα κρούσματα της νόσου που καταγράφηκαν τις τελευταίες 24 ώρες είναι 2.691 , εκ των οποίων 11 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων ανέρχεται σε 453.200 (ημερήσια μεταβολή +0.6%), εκ των οποίων 51.2% άνδρες. 1 Με βάση τα επιβεβαιωμένα κρούσματα των τελευταίων 7 ημερών, 167 θεωρούνται σχετιζόμενα με ταξίδι από το εξωτερικό και 1.721 είναι σχετιζόμενα με ήδη γνωστό κρούσμα.